
ΝΟΜΟΣ ΥΓΓ ΑΡΙΘ. 2109 

Ρύθμιση θεμάτων εκπαιδεύσεως, στρατολογίας, καταστάσεων 

τον προσωπικού των Ενόπλων Δυνάμεων και άλλες διατά¬ 
ξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Από το σπουδασηκό έτος 1993-1994 επαναφέρονται 
σε ισχύ οι διατάξεις του ν. δ. 562/1970 (ΦΕΚ 127 Α'), που 
αφορούν τα τμήματα στρατολογικού και οικονομικού της 
Στρατιωτικής Σχολής Αξιωματικών Σωμάτων (Σ.Σ.Α.Σ.). 

2. Η εισαγωγή των. μαθητών στρατολογικού και οικονομι¬ 
κού γίνεται σύμφωνα με τις διατάξεις του ν. 1351/1983 
(ΦΕΚ 56 Ά). 

3. Διαγωνισμοί εισαγωγής μαθητών (στρατολογικού και 
οικονομικού) σε παραγωγικές σχολές σύμφωνα με τις δια¬ 
τάξεις των άρθρων 1 μέχρι και 7 του ν. 1848/1989 (ΦΕΚ 
112 Α') και των άρθρων 79 και επομένων του β. δ. 846/1968 
(ΦΕΚ 298 Α') μπορούν να γίνονται μόνο μέχρι και το έτος 
1995. Οι εισαγόμενοι διέπονται από τις προαναφερόμενες 
αντίστοιχες διατάξεις μέχρι την έξοδό τους από τις σχολές. 

4. Η ειδικότητα διερμηνέων του σώματος των στρατιωτι¬ 
κών γραμματέων του Στρατού Ξηρός μετατρέπεται σε κοινό 
σώμα των Ενόπλων Δυνάμεων και διέπεται εφεξής από τις 
διατάξεις πού ισχύουν για τα κοινά σώματα των Ενόπλων 
Δυνάμεων. Οι ήδη υπηρετούντες αξιωματικοί ειδικότητας 
διερμηνέων εντάσσονται στο κοινό σώμα και εξακολουθούν 
να υπηρετούν σε Μονάδες και Υπηρεσίες του Στρατού 
Ξηράς. 

5. Οι μόνιμοι αξιωματικοί, άνδρες και γυναίκες, του κοινού 
σώματος διερμηνέων των Ενόπλων Δυνάμεων προέρχονται 
αποκλειστικά από αποφοίτους της Στρατιωτικής Σχολής 
Αξιωματικών Σωμάτων και εξελίσσονται μέχρι του βαθμού 


του Συνταγματάρχου. Οι κατά τα ως άνω αξιωματικοί ει- 
σάγονται στη σχολή μετά από διαγωνισμό και αποφοιτούν, 
αφού ολοκληρώσουν επιτυχώς εκπαίδευση ενός σπουδα- 
σπκού έτους, ονομαζόμενοι Ανθυπολοχαγοί. 

6. Με προεδρικό διάταγμα, που θα εκ δοθεί με πρόταση 
του Υπουργού Εθνικής Αμυνας καθορίζονται η διαδικασία 
προκηρύξεως του διαγωνισμού, τα απαιτούμενα προσόντα 
των υποψηφίων, καθώς και ο χρόνος συνδρομής αυτών, τα 
απαιτούμενα δικαιολογητικά, ο τρόπος υποβολής και ελέγχου 
αυτών, η σωματική ικανότητα καί ο τρόπος υγειονομικής 
εξετάσεως των υποψηφίων, οι επιτροπές και ο τρόπος 
διενέργειας του διαγωνισμού, τα εξεταστέα μαθήματα, η 
βαθμολογική κλίμακα και η βαθμολογική βάση, χωρίς την 
οποία ο υποψήφιος θεωρείται αποτυχών, ο τρόπος εξαγωγής 
των αποτελεσμάτων και κυρώσεως των σχετικών πινάκων, 
η σειρά κατατάξεως σε περίπτωση ισοβαθμίας, η σειρά 
αρχαιότητας των εισαγομένων και αποφοιτούντων από τη 
σχολή, οι υποχρεώσεις που αναλαμβάνουν με την ονομασία 
τους ως αξιωματικοί, η στολή και τα διακριτικά του σώματος 
διερμηνέων, καθώς και κάθε άλλη αναγκαία λεπτομέρεια 
σχετικά με το διαγωνισμό και την κατάταξη των επιτυχδντων. 

7. Οι διατάξεις του άρθρου 12 του ν. δ. 4186/1961 (ΦΕΚ 
143 Α') ισχύουν και για τη Σχολή Αξιωματικών Νοσηλευτικής 
(Σ.Α.Ν.) των Ενόπλων Δυνάμεων. 

Άρθρο 2 

Στην παράγρ. 5 του άρθρου 1 του ν. δ. 91/1973 (ΦΕΚ 
169 Α'), όπως ανπκαταστάθηκε με την παρ. 2 του άρθρου 
1 του ν. 483/1976 (ΦΕΚ 317 Α') και την παράγρ. 1 του 
άρθρου 9 του ν. 1353/1983 (ΦΕΚ 59 Α') προστίθεται εδάφιο 
ως ακολούθως: 

"Κατά μήνα Οκτώβριο εκάστου έτους με απόφαση του 
Υπουργού Εθνικής Αμυνας, που θα εκδίδεται μετά από ει¬ 
σήγηση του Σ.Α.Γ.Ε. θα καθορίζεται ο τρόπος φοιτήσεως 
(κανονική φοίτηση ή και δι' αλληλογραφίας) των σπουδαστών 
της επόμενης εκπαιδευτικής σειράς*. 

Άρθρο 3 

1. Στη Σχολή Μονίμων Υπαξιωματικών (Σ.Μ.Υ.) του Στρα¬ 
τού Ξηρός μπορούν να προσλαμβάνονται ως ωρομίσθιοι 
καθηγητές και ιδιώτες. 

2. Οι κατά την προηγούμενη παράγραφο προσλήψεις 
ενεργούνται σύμφωνα με τις εκάστοτε ισχύουσες διατάξεις 
προσλήψεως ωρομίσθιου διδακτικού πολιτικού προσωπικού 
στις στρατιωτικές σχολές. 

3. Η δεύτερη περίπτωση της παραγράφου 1 του άρθρου 
12 του ν. δ. 445/1974 (ΦΕΚ 60 Α') αντικαθίσταται ως 
ακολούθως: 

'Λοχίας, Κελευστής, Σμηνίας, 3 χρόνια * 

4. Ειδικά για τους Δόκιμους Κελευστές, που υπηρετούν 
κατά τη δημοσίευση του παρόντος νόμου και μέχρι της 
ονομασίας τους σε Κελευστές, εξακολουθούν να ισχύουν 
οι διατάξεις του ν. 1352/1983 (ΦΕΚ 59 Α'), όπως τροπο¬ 
ποιήθηκε και ισχύει σήμερα. Γί αυτούς ο ελάχιστος χρόνος 
παραμονής στο βαθμό του Κελευστή είναι δύο (2) χρόνια. 

5. Οι απόφοιτοι της Σχολής Μονίμων Υπαξιωματικών 
-Ναυτικού (Σ.Μ.Υ.Ν) από το εκπαιδευτικό έτος 1991-1992 
κο μετέπειτα θεωρείται ότι έχουν όλα τα προσόντα για 
την ονομασία τους σε Κελευστές. 

6 Στο άρθρο 35 του ν.δ. 445/1974 (ΦΕΚ 60 Α') προστίθεται 
παράγραφος 8 ως ακολούθως: 

'8. Εάν, σύμφωνα με τις ισχύουσες εκάστοτε διατάξεις, 
διαγράφει δυσμενές στοιχείο από τα ατομικά έγγραφα αν- 
θυπασπιστού ή υπαξιωματικού, το οποίο εστήριξε εν όλω 
ή εν μέρει το αιτιολογικό δυσμενούς κρίσεως, η κρίση αυτή 
θεωρείται ως μηδέποτε ενεργηθείσα και επαναλαμβάνεται*. 

Άρθρο 4 

1. Η πειθαρχική δίωξη των αξιωματικών, ανθυπασπιστών, 
εφέδρων και επικούρων αξιωματικών, δοκίμων εφέδρων 
αξιωματικών, υπαξιωματικών, μαθητών στρατιωτικών σχολών, 
μονίμων και εθελοντών οπλιτών ασκείται από τον Υπουργό 
Εθνικής Αμυνας, μπορεί δε αυτή με απόφασή του να μετα¬ 
βιβάζεται σε κατώτερα κλιμάκια ιεραρχίας. 

2. Η διαδικασία συγκροτήσεως και συγκλήσεως πρωτο¬ 
βαθμίων και δευτεροβαθμίων ανακριτικών συμβουλίων, τα 
της παραπομπής, συνεδριάσεως, διαδικασίας ενώπιόν τους, 
και τα της διασκέψεώς τους, οι περιπτώσεις ακυρώσεως 
των γνωμοδοτήσεών τους, η άσκηση προσφυγής κατά των 
αποφάσεών τους, καθώς και τα των εξαιρέσεων και κωλυ¬ 
μάτων των μελών τους καθορίζονται με προεδρικό διάταγμα, 
που θα εκδοθεί με πρόταση του Υπουργού Εθνικής Άμυνας. 
Με απόφαση του Υπουργού Εθνικής Άμυνας ή του αρμόδιου 
κατά την προηγούμενη παράγραφο οργάνου συγκροτούνται 
κατά μήνα Μάιο εκάστου έτους και σύμφωνα με τις διατάξεις 
και τους ορισμούς του προεδρικού διατάγματος, που θα 
εκδοθεί κατά το προηγούμενο εδάφιο, πρωτοβάθμια και 
δευτεροβάθμια ανακριτικά συμβούλια με θητεία ενός έτους 
για τους αξιωματικούς, ανθυπασπιστές, εφέδρους και επί¬ 
κουρους αξιωματικούς, δοκίμους εφέδρους αξιωματικούς, 
υπαξιωματικούς, μαθητές στρατιωτικών σχολών, καθώς και 
τους μονίμους και εθελοντές οπλίτες. 

Κατά την πρώτη εφαρμογή του παρόντος νόμου τα ώς 
άνω συμβούλια θα πρέπει να συγκροτηθούν, σύμφωνα με 
τα προαναφερόμενα, εντός μηνάς από της δημοσιεύσεως 
του προεδρικού διατάγματος, που προβλέπεται στην πα¬ 
ρούσα παράγραφο. 


3. Οι εκκρεμείς υποθέσεις πειθαρχικής διώξεως στρατιω¬ 
τικών παραπέμπονται, εντός δύο (2) μηνών από της δη¬ 
μοσιεύσεως του προεδρικού διατάγματος, που προβλέπεται 
στην προηγούμενη παράγραφο, στα ανακριτικά συμβούλια, 
που θα συγκροτηθούν. Ως εκκρεμείς υποθέσεις θεωρούνται 
και αυτές για τις οποίες έχουν εκδοθεί ακυρωτικές απο¬ 
φάσεις των διοικητικών δικαστηρίων με αιτιολογία την κακή 
συγκρότηση των ανακριτικών - πειθαρχικών συμβουλίων. 

Άρθρο 5 

1. Στο άρθρο 66 του ν. δ. 1400/1973 (ΦΕΚ 114Ά) προσ¬ 
τίθεται παράγραφος 6 ως ακολούθως: 

’6. Πλέον των προαναφερομένων κατ'εξαίρεση και μόνο 
για σοβαρές ασθένειες μετά από γνωμάτευση της αρμοδίας 
κατά Κλάδο Ανωτάτης Υγειονομικής Επιτροπής, ο Υπουργός 
Εθνικής Άμυνας με απόφασή του μπορεί να ανακαλεί στην 
ενεργό υπηρεσία, κατόπιν προτάσεως του Αρχηγού Γ ενικού 
Επιτελείου του οικείου Κλάδου ή του Αρχηγού Γ.Ε.ΕΘ.Α., 
προκειμένου περί αξιωματικών Κοινών Σωμάτων, ως Μονί¬ 
μους από την Εφεδρεία, αποστράτους αξιωματικούς ανε¬ 
ξαρτήτως ορίου ηλικίας και εγγραφής αυτών στα στελέχη 
της εφεδρείας. Η απόλυση των ανωτέρω ενεργείται με 
απόφαση του Υπουργού Εθνικής Άμυνας μετά από πρόταση 
του κατά τα ανωτέρω αρμοδίου Αρχηγού του οικείου Κλάδου 
ευθύς ως εκλείψουν οι λόγοι, για τους οποίους ανεκλήθη- 
σαν.' 

2. Οι παράγραφοι 6 έως 12 του άρθρου 66 του ν. δ. 
1400/1973 (ΦΕΚ 114 Α') αναριθμούνται σε 7 έως 13 αντι- 
στοίχως. 

Άρθρο 6 

1. Οι διατάξεις των άρθρων 14, 14α, 15 και 16 του ν. δ. 
1400/1973 (ΦΕΚ 114 Α'), όπως τροποποιήθηκαν με το ν. 
δ. 145/1974 (ΦΕΚ 325 Α') ισχύουν και για τους ανθυπα- 
σπιστές και μονίμους υπαξιωματικούς των Ενόπλων Δυνά¬ 
μεων. 

2. Οι προϋποθέσεις και η διαδικασία εντάξεως στις κα¬ 
ταστάσεις, που προβλέπονται από την προηγούμενη πα¬ 
ράγραφο, καθώς και οι Υγειονομικές Επιτροπές καθορίζονται 
από τις σχετικές διατάξεις των ν. δ. 1400/1973 (ΦΕΚ 114 
Α') και 1327/1973 (ΦΕΚ 16 Α'). Η ένταξη στις καταστάσεις 
αυτές, ενεργείται με απόφαση του Υπουργού Εθνικής Ά¬ 
μυνας για τους ανθυπασπιστές και του Αρχηγού του οικείου 
Γενικού Επιτελείου για τους υπαξιωματικούς. 

3. Για την εξέλιξη, την αρχαιότητα, τις κρίσεις και τις 
προαγωγές, των αναφερομένων στην παρ. 1 του παρόντος 
άρθρου εφαρμόζονται οι σχετικές διατάξεις του νόμου περί 
ιεραρχίας και προαγωγών των ανθυπασπιστών και των 
υπαξιωματικών. 

Άρθρο 7 

1. Το Νοσηλευτικό Ιδρυμα Μετοχικού Ταμείου Στρατού 
(Ν.Ι.Μ.Τ.Σ.) καταβάλλει ετήσια επιχορήγηση στο Ταμείο 
Αλληλοβοήθειας Υπαλλήλων Μετοχικού Ταμείου Στρατού 
(Τ.Α.Υ.Μ.Τ.Σ.), το ποσό της οποίας καθορίζεται κάθε φορά 
με απόφαση του διοικητικού συμβουλίου του Ιδρύματος, η 
οποία εγκρίνεται με κοινή απόφαση των Υπουργών Εθνικής 
Αμυνας και Οικονομικών. Προς καθορισμό του ποσού της 
επιχορηγήσεως το διοικητικό συμβούλιο του Ιδρύματος λαμ¬ 
βάνει υπόψη του και συνεκτιμά το ποσό της ετήσιος εισφοράς 
που καταβάλλει το Μετοχικό Ταμείο Στρατού (Μ.Τ.Σ.) προς 
το Τ.Α.Υ.Μ.Τ.Σ. και τον αριθμό των υπαλλήλων του Ιδρύ- 

ματος, οι οποίοι είναι ασφαλισμένοι στο Τ.Α.Υ.Μ.Τ.Σ., σε 
σχέση με τον αριθμό των ομοίως ασφαλισμένων υπαλλήλων 
του Μ.Τ.Σ.. Προς κάλυψη επιχορηγήσεων του Ν.Ι.Μ.Τ.Σ. 
προς το Τ.Α.Υ.Μ.Τ.Σ. παρελθόντων ετών θα καταβληθεί 
εφάπαξ ποσό, που θα προσδιορισθεί σύμφωνα με τα προα- 
ναφερόμενα. 

2. Το άρθρο 6 παράγρ. III εδάφιο Β' του α. ν. 1137/1946 
τροποποιείται ως ακολούθως: 

Ή διάρκεια της θητείας των ανακαλούμενων στην ενέργεια 
αποστράτων Αξιωματικών Υγειονομικού, ως επίσης και των 
Συμβούλων Ιατρών, που διορίζονται στο Ίδρυμα ως Διευ¬ 
θυντές Κλινικών, Τμημάτων, Εργαστηρίων ή Αυτοτελών · 
Εξωτερικών Ιατρείων, ορίζεται σε δύο έτη δυναμένη να 
παραταθεΐ, το πολύ μέχρι δύο επιπλέον έτη, μετά από 
αιτιολογημένη, κατ' έτος, εισήγηση του Γενικού Διευθυντή 
και απόφαση - πρόταση του Δ. Σ. του Ιδρύματος, που 
εγκρίνεται από τον Υπουργό Εθνικής Αμυνας. Μετά την 
καθ' οιονδήποτε τρόπο λήξη της θητείας, η θέση επανα- 
προκηρύσσεται και πληρούται σύμφωνα με τις εκάστοτε 
ισχύουσες διατάξεις”. 

Άρθρο 8 

/ 

1. Στην παράγραφο 2 του άρθρου 1 του α. ν. 559/1937 
(ΦΕΚ 107 Α ) προστίθεται περίπτωση δ' ως ακολούθως: 

'δ) Τοκοχρεολυτικών δανείων στους μετόχους και μερι- 
οματούχους, ως και στους υπαλλήλους του Μετοχικού 
Ταμείου Στρατού για την αντιμετώπιση επιτακτικών αναγκών 
σύμφωνα με τα καθοριζόμενα από την Επιτροπή Νομισμα¬ 
τικών και Πιστωτικών Θεμάτων της Τράπεζας της Ελλάδος”. 

2. Στα Συμβούλια του Ταμείου Εθνικού Στόλου και του 
Ταμείου Προνοίας Π.Ν., η συγκρότηση των οποίων προ- 
βλέπεται από την παράγραφο 1 του άρθρου 3 του α, ν. 
της 24/25 Ιανουαρίου 1936 (ΦΕΚ 59 Α') και την παράγραφο 
1 του άρθρου 2 του ν. δ. 2997/1954 (ΦΕΚ 210 Α') αντίστοιχα, 
συμμετέχει ως μέλος και ένας αξιωματικός του Π.Ν. Μη¬ 
χανικός βαθμού Πλοιάρχου ή Αρχιπλοιάρχου. 

3. Η παράγραφος 1 του άρθρου 5 του ν. δ. 132/1969 
(ΦΕΚ 35 Α') αντικαθίσταται ως ακολούθως: 

”1. Μετά από εισήγηση του Αρχηγού του Γενικού Επιτε¬ 
λείου Εθνικής Άμυνας ο Υπουργός Εθνικής Άμυνας διορίζει 
με θητεία τριών ετών τον πρόεδρο, τους δύο αντιπροέδρους 
και τέσσερις συμβούλους ως μέλη του διοικητικού συμβουλίου 
του Πολεμικού Μουσείου. Οι διοριζόμενοι με τον τρόπο 
αυτόν επιλέγονται από ανώτατους αξιωματικούς εν ενεργεία 
ή εν αποστρατεία, οι οποίοι μπορούν να ανακληθούν στην 
ενέργεια, καθώς και από δύο κατ' ελάχιστον διακεκριμένους 
επιστήμονες. Ο διορισμός του προέδρου και των αντιπροέ¬ 
δρων γίνεται κατά τρόπον ώστε να αντιπροσωπεύονται και 
οι τρεις Κλάδοι των Ενόπλων Δυνάμεων”. 

I 

Άρθρο 9 -V 

1. Οι οπλίτες πενταετούς υποχρεώσεως ονομάζονται 
εφεξής εθελοντές πενταετούς υπηρεσίας. Όπου στην κεί¬ 
μενη νομοθεσία αναφέρονται οπλίτες πενταετούς υποχρεώ¬ 
σεως νοούνται οι εθελοντές πενταετούς υπηρεσίας „ 

2. Το εδάφιο γ' της παραγράφου 1 του άρθρου 2 του ν. 
1513/1985 (ΦΕΚ 12 Α') αντικαθίσταται ως ακολούθως: 

”γ. Δοκίμους εφέδρους αξιωματικούς, εφέδρους και επί¬ 
κουρους αξιωματικούς και οπλίτες που υπηρετούν στις 
Ένοπλες Δυνάμεις. ” 


3. Η παράγραφος 3 του άρθρου 5 του ν. 1513/1985 
αντικαθίσταται ως ακολούθως: 

”3. Όσοι προέρχονται από δοκίμους εφέδρους αξιωμα¬ 
τικούς, εφέδρους και επίκουρους αξιωματικούς ή από υπα- 
ξιωματικούς που έχουν εκπληρώσει τις στρατιωτικές τους 
υποχρεώσεις ή υπηρετούν και έχουν συμπληρώσει τουλά¬ 
χιστον ένα χρόνο στρατιωτικής υπηρεσίας κατατάσσονται 
με το βαθμό του Λοχία. ” 

4. Το εδάφιο β” της παραγράφου 1 του άρθρου 6 του ν. 
1513/1985, αντικαθίσταται ως ακολούθως: 

”β. Να έχουν συμπληρώσει το 17ο έτος της ηλικίας τους. 
Το ανώτατο όριο ηλικίας κατά το έτος κατάταξής τους θα 
καθορίζεται με απόφαση του Υπουργού Εθνικής Άμυνας 
μετά σύμφωνη γνώμη του κατά Κλάδον Ανωτάτου Συμβου¬ 
λίου. Η ηλικία υπολογίζεται σύμφωνα με την οικεία διάταξη 
του εκάστοτε ισχύοντος νόμου για τη Στρατολογία των 
Ελλήνων. ’ 

5. Το άρθρο 8 του ν. 1513/1985 αντικαθίσταται φς 
ακολούθως: 

"Αρθρο 8 

Οι κατατασσόμενοι με τις διατάξεις του νόμου αυτού 
υποχρεούνται να παραμείνουν στο Στρατό μέχρι τη συ¬ 
μπλήρωση πέντε ετών πραγματικής στρατιωτικής υπηρεσίας 
από την ημερομηνία κατατάξεώς τους, όύμφωνα με τις 
διατάξεις του άρθρου 12 του παρόντος νόμου. ” 

6. Το άρθρο 9 του ν. 1513/1985 αντικαθίσταται ως 
ακολούθως: 

” Αρθρο 9 

1. Η αρχαιότητα σε κάθε όπλο ή σώμα των εθελοντών 
πενταετούς υπηρεσίας σε κάθε βαθμό καθορίζεται από τη 
χρονολογία υπογραφής της διοικητικής πράξεως, με την 
οποία απονέμεται ο βαθμός ή τη χρονολογία που ορίζει η 
διοικητική πράξη σε περίπτωση αναδρομικής προαγωγής, 
σε συνάρτηση με τα αναφερόμενα στις επόμενες παρα¬ 
γράφους. 

2. Η αρχαιότητα για τον εισαγωγικό βαθμό των εθελοντών 
πενταετούς υπηρεσίας (ανδρών και γυναικών) καθορίζεται 
από τη σειρά επιτυχίας κατά την αποφοίτησή τους από 
τους Λόχους Υποψηφίων Βαθμοφόρων ή από άλλη εξέταση 
την οποία τυχόν υφίστανται σύμφωνα με απόφαση του 
Αρχηγού του οικείου Κλάδου των Ενόπλων Δυνάμεων. 

3. Οι εκ των δοκίμων εφέδρων αξιωματικών, των εφέδρων 
και επικούρων αξιωματικών προερχόμενοι εθελοντές πε¬ 
νταετούς υπηρεσίας Λοχίες, θεωρούνται αρχαιότεροι όλων 
των κατά το αυτό έτος κατατασσομένων ή ονομαζομένων 
εθελοντών πενταετούς υπηρεσίας Λοχιών των λοιπών κα¬ 
τηγοριών. 

4. Σε περίπτωση προαγωγής δεκανέα εθελοντού πενταε¬ 
τούς υπηρεσίας στο βαθμό τού Λοχία και κατατάξεώς 
εθελοντού-πενταετούς υπηρεσίας με το βαθμό του Λοχία 
την ίδια ημέρα, αρχαιότερος θεωρείται ο προαγόμενος στο 
βαθμό του Λοχία. 

5. Οι εθελοντές πενταετούς υπηρεσίας άνδρες των όπλων 
και σωμάτων του Στρατού Ξηράς, του Πολεμικού Ναυτικού 
και της Πολεμικής Αεροπορίας και οι εθελοντές πενταετούς 
υπηρεσίας γυναίκες κάθε Κλάδου των Ενόπλων Δυνάμεων 
έχουν ξεχωριστή επετηρίδα και ξεχωριστή σειρά αρχαιότη- 
τος. 

6. Οι εθελοντές πενταετούς υπηρεσίας είναι αρχαιότεροι 
από τους ομοιόβάθμους τους κληρωτούς υπαξιωματικούς 
και νεότεροι από τους εθελοντές και μονίμους υπαξιωμα- 
τικούς. ” 

7. Το άρθρο 12 του ν. 1513/1985 αντικαθίσταται ως 
ακολούθως: 

"Αρθρο 12 

Με απόφαση του υπουργού Εθνικής Αμυνας καθορίζονται 
όλα τα θέματα τα σχετικά με τις πάσης φύσεως άδειες 
των εθελοντών πενταετούς υπηρεσίας. Με όμοια απόφαση 
καθορίζεται κάθε θέμα σχετικό με τον υπολογισμό του 
χρόνου στρατιωτικής τους υπηρεσίας κατ' αναλογία των 
ισχυόντων για τους μονίμους υπαξιωματικούς". 

8. Στο άρθρο 19 του ν. 1513/1985 προστίθεται παρά¬ 
γραφος 2 ως ακολούθως, η δε υφισταμένη παράγραφος 2 
αναριθμείται σε 3: 

’2. Οι εθελοντές πενταετούς υπηρεσίας έχουν δικαίωμα 
παραιτήσεως και προ της παρελεύσεως της πενταετίας 
εφόσον επιτύχουν σε σχολή υπαξιωματικών των τριών 
Κλάδων των Ενόπλων Δυνάμεων". 

9. Η παράγραφος 1 του άρθρου 20 του ν. 1513/1985 
αντικαθίσταται ως εξής: 

1. Η σωματική ικανότητα των εθελοντών πενταετούς 
υπηρεσίας για τήν περίπτωση του εδαφίου β' της παρα¬ 
γράφου 1 του άρθρου 19 του παρόντος νόμου, καθώς και 
για την ένταξη σε κατηγορία, εξετάζεται με βάση τις σχετικές 
διατάξεις για την κρίση της σωματικής ικανότητας των 
εθελοντών οπλιτών. ' 

10. Στο άρθρο 13 του ν. 1848/1989 προστίθενται παρά¬ 
γραφοι 7, 8, 9 και 10 ως εξής: 

"7· Ο αριθμός των οργανικών θέσεων των εθελοντών - 
εθελοντριών μακράς θητείας σε κάθε Κλάδο καθορίζεται 
με απόφαση του Υπουργού Εθνικής Αμυνας κατόπιν ειση- 
γήσεως του οικείου Ανωτάτου Συμβουλίου, ανάλογα με τις 
ανάγκες της υπηρεσίας. 

8. Για τους ανθυπασπιστές υφίστανται ξεχωριστές οργα¬ 
νικές θέσεις, ενώ για τους υπαξιωματικούς εθελοντές και 
εθελόντριες μακράς θητείας είναι κοινές, υπολογισμένες 
στο βαθμό του Αρχιλοχία. Αρχικελευστή και Αρχισμηνία 
αντίστοιχα. 

9. Η κατανομή, συγχώνευση ή μεταφορά των οργανικών 
θέσεων εντός κάθε κλάδου των Ενόπλων Δυνάμεων κατά 
όπλο, σώμα ή γενική ειδικότητα ενεργείται με απόφαση του 
Αρχηγού του οικείου Γ ενικού Επιτελείου μετά από εισήγηση 
του οικείου Ανωτάτου Συμβουλίου. 

10. Οι υπηρετούντες κατά τη δημοσίευση του παρόντος 
εθελοντές και εθελόντριες μακράς θητείας καλύπτουν θέ¬ 
σεις που θα καθορισθούν σύμφωνα με την παράγραφο 7 
του παρόντος. ’ 

Άρθρο 10 

1. Μετά το εδάφιο η της παραγράφου 5 του άρθρου 4 
του ν. δ. 178/1969 (ΦΕΚ 71 Α') προστίθεται εδάφιο θ' ως 
ακολούθως: 

'θ. Το Σώμα έρευνας και πληροφορικής." 

2. Μετά την περίπτωση 3) της υποπαραγράφου β', της 
παραγράφου 3 του άρθρου 8 του ν. δ. 178/1969 προστίθεται 
περίπτωση 4) ως ακολούθως: 

”4) Έρευνας και πληροφορικής. * 

3. Οι περιπτώσεις β', γ', δ' και ε' της παραγράφου 1 του 
άρθρου 47 του ν. δ. 178/1969, όπως το άρθρο αυτό 
προσετέθη με το άρθρο 14 του ν. 1213/1981 (ΦΕΚ 275 Α') 
αριθμούνται αντίστοιχα ως γ', δ', ε και στ', προστίθεται δε 
περίπτωση β' ως ακολούθως: 

’β. Ταξίαρχοι του σώματος έρευνας και πληροφορικής. " 


4. Στο άρθρο 54 του ν. δ. 178/1969, όπως το άρθρο 
αυτό ισχύει σήμερα, προστίθεται παράγραφος 33 ως ακο¬ 
λούθως: 

"33. Με προεδρικό διάταγμα, που εκδίδεται με πρόταση 
του Υπουργού Εθνικής Αμυνας, καθορίζονται η αποστολή, 
η συγκρότηση, η προέλευση του προσωπικού και κάθε άλλη 
σχετική λεπτομέρεια που αφορά στο Σώμα έρευνας και 
πληροφορικής του Στρατού Ξηρής. · 

5. Με προεδρικό διάταγμα, που εκδίδεται με πρόταση του 
Υπουργού Εθνικής Άμυνας, μετά σύμφωνη γνώμη του οικείου 
Ανωτάτου Συμβουλίου, είναι δυνατή η δημιουργία Σώματος 
έρευνας και πληροφορικής και στους άλλους Κλάδους των 
Ενόπλων Δυνάμεων. Η αποστολή, συγκρότηση, προέλευση 
του προσωπικού και κάθε άλλη αναγκαία λεπτομέρεια, που 
θα αφορά τα Σώματα αυτά, θα καθορισθεί με τα προεδρικά 
διατάγματα, που θα εκδοθούν σύμφωνα με το προηγούμενο 
εδάφιο. 

6. Η παράγραφος 3 του άρθρου 5 του ν. δ. /178/1969, 
όπως αντικαταστάθηκε με το άρθρο 1 του ν. ,572/1977 
(ΦΕΚ 100 Α') και την παράγραφο 2 του άρθρου: 2 του ν. 
1107/1980 (ΦΕΚ 301 Α'), αντικαθίσταται ως ακολούθως: 

3. Η αρχαιότητα μεταξύ των αξιωματικών, που αποφοιτούν 
από τις Ανώτατες Στρατιωτικές., Σχολές Αξιωματικών, κα¬ 
θορίζεται από τη σειρά επιτυχίας τούς, κατά την αποφοίτησή 
τους από τις σχολές, χωριστά για τους αξιωματικούς όπλων 
του Στρατού ζηράς, τους μαχίμους και μηχανικούς του 
Πολεμικού Ναυτικού και τους ιπταμένους της Πολεμικής 
Αεροπορίας και χωριστά για τους αξιωματικούς σωμάτων 
του Σ. Ξ. , λοιπούς αξιωματικούς του Π. Ν, και λοιπές 
ειδικότητες της Π. Α,. Η οριστική σειρά αρχαιότητας των 
μαχίμων, μηχανικών και οικονομικών αξιωματικών του Π. Ν. 
διαμορφώνεται, μετά την αποφοίτησή τους από τα Σχολεία 
Βοηθών Διευθυντών Επιστασιών Πλοίων και Γενικό Σχολείο 
Διευθυντών Επιστασιών, στα οποία φοιτούν υποχρεωτικά 
στους βαθμούς του Σημαιοφόρου και Ανθυποπλοιάρχου 
αντίστοιχα, βάσει του εξής τύπου: 

Βαθμολογία αποφοιτήσεως Βαθμολογία Σχολείου 

Ανωτάτης Στρατιωτικής Βοηθών Διευθυντών 

Σχολής'προελεύσεως Επιστασιών Πλοίων 

_ X 100 X 4 + _ ' 

Ανώτατο όριο βαθμολογίας Ανώτατο όριο βαθμολογίας 
(ΑΟΒ) 

Βαθμολογία Γενικού Σχολείου 
Διευθυντών Επιστασιών 

+ —__ X 100 

Ανώτατο όριο βαθμολογίας 

Ως αποφοίτηση από το Σχολείο Βοηθών Διευθυντών 
Επιστασιών πλοίων, θεωρείται και η ανεπιτυχής τοιαύτη, 
ενώ από το Γ ενικό Σχολείο Διευθυντών Επιστασιών Πλοίων 
απαιτείται επιτυχής αποφοίτηση, σύμφωνα με τον Οργανισμό 
των Κέντρων Εκπαιδεύσεως Ναυτικού. Οι αποτυχόντες κατά 
την πρώτη φοίτησή τους στο Γενικό Σχολείο Διευθυντών 
Επιστασιών Πλοίων μάχιμοι, μηχανικοί και οικονομικοί Αν¬ 
θυποπλοίαρχοι επαναφοιτούν με την επόμενη σειρά, τοπο¬ 
θετούμενοι στο ενδιάμεσο διάστημα στα πολεμικά πλοία για 
πρακτική εκπαίδευση. Οι αποφοιτούντες επιτυχώς, κατά την 
επαναφοίτησή τους, τάσσονται στο αριστερό της τάξεώς 
τους, με τη μεταξύ τους αρχαιότητα. Οι οριστικώς απο- 
τυγχάνοντες κατά την επαναφοίτησή τους Ανθυποπλοίαρχοι, 

τοποθετούνται σε Υπηρεσίες Ξηράς και αποστρατεύονται 
με το βαθμό αυτόν, όπως προβλέπεται από το άρθρο 41 
του ν. δ. 178/1969/ 

7. Στην παράγραφο 3 του άρθρου 5 του ν. δ. 178/1969 
προστίθεται εδάφιο ως ακολούθως: 

Επίσης κατ' εξαίρεση για τους από τη Σχολή Ικάρων 
προερχόμενους ιπταμένους αξιωματικούς της ίδιας τάξεως, 
η οριστική σειρά αρχαιότητάς τους καθορίζεται με βάση το 
άθροισμα της βαθμολογίας τους κατά την έξοδό τους από 
τη σχολή, υπολογιζόμενης στο τριπλάσιο και του μέσου 
όρου βαθμολογίας τους στα στάδια πτητικής εκπαιδεύσεως, 
που τους παρασχέθηκε μετά την αποφοίτησή τους από τη 
σχολή. Στην περίπτωση κατά την οποία ο παραπάνω αξιω¬ 
ματικός κρίνεται ακατάλληλος για ιπτάμενος και μετατάσ¬ 
σεται σε ειδικότητα εδάφους, σύμφωνα με τις διατάξεις του 
άρθρου Ί1 του ν. 1848/1989, εντάσσεται στην επετηρίδα 
της νέας ειδικότητας που πήρε μεταξύ των ομοιοβάθμων 
του, ανάλογα με την ημερομηνία κτήσεως του βαθμού του 
Ανθυποσμηναγού και εάν η ημερομηνία αυτή συμπίπτει, 
ανάλογα με τη βαθμολογία αποφοιτήσεις του από τη σχολή 
η κατά το προηγούμενο εδάφιο ρύθμιση της αρχαιότητας 
θα έχει εφαρμογή για τους εξερχόμενους της Σχολής 
Ικάρων αξιωματικούς από το έτος 1994/ 

8. Οι παράγραφοι 8 και 9 του άρθρου 15 του ν. δ. 
178/1969, όπως ανπκαταστάθηκαν με τις παραγράφους 1 
και 2 αντίστοιχα του άρθρου 6 του ν. 1107/1980 αντικαθί¬ 
στανται ως ακολούθως: 

’8. Μάχιμοι, μηχανικοί και οικονομικοί Σημαιοφόροι, Αν¬ 
θυποπλοίαρχοι και Υποπλοίαρχοι, για να προαχθούν στον 
ανώτερο βαθμό, πρέπει να έχουν αποφοιτήσει από τα 
Σχολεία Βοηθών Διευθυντών Επιστασιών, Διευθυντών Επι¬ 
στασιών και Επιτελών Αξιωματικών Ναυτικού αντίστοιχα. 

9. Οι Υποπλοίαρχοι του Υγειονομικού, για να προαχθούν 
στον ανώτερο βαθμό, πρέπει να έχουν αποκτήσει πτυχίο 
εξειδικεύσεώς. * 

9. Μέχρι την έναρξη λειτουργίας των Σχολείων Βοηθών 
Διευθυντών Επιστασιών, Διευθυντών Επιστασιών, Επιτελών 
Αξιωματικών Ναυτικού και Ναυτικής Σχολής Πολέμου εξα¬ 
κολουθούν να έχουν ισχύ οι σχετικές διατάξεις του ν. δ. 
178/1969, όπως αυτές ισχύουν σήμερα. 

10. Η παράγραφος 2 του άρθρου 17 του ν. δ. 178/1969, 
όπως αντικαταστάθηκε με την παρ. 1 του άρθρου 11 του 
ν. δ. 448/1970 (ΦΕΚ 47 Α'), αντικαθίσταται ως ακολούθως: 

"2. Εκθέσεις ικανότητος συντάσσονται για όλους τους 
αξιωματικούς, εξαιρέσει των Αρχηγών, από τους προϊστα¬ 
μένους τους αξιωματικούς, που έχουν το προς τούτο δι¬ 
καίωμα, οι οποίοι καλούνται 'αξιολογούντες·. Επί των εκ¬ 
θέσεων ικανότητος γνωματεύει, εφόσον υπάρχει, ο προϊ¬ 
στάμενος του αξιολογούντος αξιωματικός, ο οποίος καλείται 
■γνωματεύων*. Κάθε γενική ή ειδική διάταξη, που αναφέρεται 
σε θέματα αξιολογήσεως αξιωματικών από άλλα πρόσωπα, 
εκτός από αυτά που αναφέρονται στο προηγούμενο εδάφιο, 
καταργείται. * 

11. Το εδάφιο β' της παραγράφου 3 του άρθρου 20 του 
ν. δ. 178/1969, όπως ισχύει σήμερα αντικαθίσταται ως ακο¬ 
λούθως: 

■β. Ευδόκιμη αποφοίτηση από τις Σχολές Πολέμου των 
αντιστοίχων Κλάδων ή αντιστοίχων ισοτίμων σχολών εξω¬ 
τερικού, της ισοτιμίας καθοριζομένης με απόφαση των κατά 
Κλάδον Ανωτάτων Συμβουλίων". 

12. Η εφαρμογή της' διατάξεως της προηγουμένης πα¬ 
ραγράφου αρχίζει από τις τακτικές κρίσεις του έτους 1996. 


13. Τα όρια ηλικίας για τη χωρίς κρίση αποστρατεία των 
αξιωματικών Υγειονομικού Ιατρών στους βαθμούς Υποστρα¬ 
τήγου, Ταξιάρχου, Συνταγματάρχου και αντιστοίχων, όπως 
αυτά καθορίζονται στο άρθρο 49 παρ. 2 του ν. δ. 178/1969, 
αυξάνονται κατά τρία (3) έτη. 

Άρθρο 11 

1. Η διάταξη της δεύτερης παραγράφου του άρθρου 3 
του α. ν. 528/1945 (ΦΕΚ 218 Α') καταργείται. 

2. Σε περίπτωση γενικής επιστρατεύσεως, που διαρκεί 
περισσότερο από ένα (1) έτος, προκειμένου περί στρατιω¬ 
τικών εγκλημάτων, δύνανται να επιβάλονται οι προβλεπό- 
μενες για καιρό ειρήνης ποινές. 

Άρθρο 12 

1. Στις προστατευτικές διατάξεις των εδαφίων α) και δ) 

της παραγράφου 1 του άρθρου 1 του ν'. 1648/1986 (ΦΕΚ 
147 Α') υπάγονται και: * 

α) Όσοι έλαβαν μέρος στα πολεμικά γεγονότα της Τυλ- 
ληρίας - Λευκωσίας Κύπρου το 1964 και Κοφίνου - Αγ. 
Θεοδώρων Κύπρου το 1967, εφόσον κατέστησαν ανάπηροι 
ή κατέστησαν ανίκανοι από τις κακουχίες της στρατεύσεως 
ή τραυματίστηκαν, ανεξάρτητα από τη διάρκεια της υπη¬ 
ρεσίας τους και 

β) Τα τέκνα ή η σύζυγος ή η χήρα μητέρα προσώπων, 
που εφονεύθησαν ή εξαφανίστηκαν στα πολεμικά γεγονότα 
Τυλληρίας - Λευκωσίας Κύπρου το 1964 και Κοφίνου - Αγ. 
Θεοδώρων Κύπρου το 1967. 

2. Η παράγραφος 2 του άρθρου 19 του ν. 1911/1990 
αντικαθίσταται ως ακολούθως: 

'2. Της κατά την προηγούμενη παράγραφο προστασίας 
εφόσον δεν υπάρχουν πρόσωπα προστατευόμενα κατ' ε¬ 
φαρμογή αυτής απολαμβάνουν και ένας αδελφός ή μία 
αδελφή των αποβιωσάντων. Της ίδιας προστασίας απολαμ¬ 
βάνουν και όσοι κατά τη διάρκεια της υπηρεσίας τους ως 
οπλίτες γενικώς ή έφεδροι αξιωματικοί καθίστανται ανάπηροι 
συνέπεια τραυματισμού ή ασθενείας σε ποσοστό άνω του 
67%, κατά την εκτέλεση διατεταγμένης υπηρεσίας και ένεκα 
αυτής. ' 

3. Το δεύτερο εδάφιο της παραγράφου 1 του άρθρου 30 
του ν. 1947/1991 (ΦΕΚ 70 Α') αντικαθίσταται ως ακολούθως: 

"Στην περίπτωση που οι κατά τα ανωτέρω αποβιώσαντες 
δεν έχουν σύζυγο ή τέκνα το δικαίωμα διορισμού παρέχεται 
κατά προτεραιότητα σε έναν από τους γονείς ή μία αδελφή 
ή έναν αδελφό του αποβιώσαντος/ 

Άρθρο *13 

1. Η παράγραφος 1 του άρθρου 8 του ν. 324/1976 (ΦΕΚ 
127 Α') και η παράγραφος 2 του ιδίου άρθρου του νόμου 
αυτού, όπως η τελευταία αντικαταστάθηκε με το άρθρο 3 
του ν. 1680/1987 (ΦΕΚ 7 Α') αντικαθίστανται ως ακολούθως: 

"1. Οι κρινόμενοι οριστικά ως πτητικά ανεπαρκείς για 
λόγους ανεξάρτητους της θελήσεώς τους και κατόπιν γνω- 
ματεύσεως της κατά νόμον αρμόδιας Υγειονομικής Επιτρο¬ 
πής ή του Συμβουλίου Κρίσεως Ικανότητας της Σχολής 
Αεροπορίας Στρατού: 

α. Απολύονται οριστικά όσοι από αυτούς έχουν συμπλη¬ 
ρώσει το χρόνο της κανονικής τους θητείας και διανύουν 
την Α' περίοδο (δοκιμαστική). 

β. Τοποθετούνται σε Μονάδες του όπλου ή σώματος απ' 
όπου προέρχονται όσοι απ' αυτούς δεν έχουν συμπληρώσει 
το χρόνο της κανονικής τους θητείας, όπου υπηρετούν το 
υπόλοιπο της θητείας τους και κατόπιν απολύονται. 

2. Οι κρινόμενοι οριστικά ως πτητικά ανεπαρκείς για 
λόγους ανεξάρτητους της θελήσεώς τους και κατόπιν γνω- 
ματεύσεως της κατά νόμον αρμόδιας Υγειονομικής Επιτρο¬ 
πής ή του Συμβουλίου ΚρΙσεως Ικανότητας της Σχολής 
Αεροπορίας Στρατού και διανύοντες τη Β' Περίοδο (τελική), 
παραπέμπονται εκ νέου στην αρμόδια Υγειονομική Επιτροπή 
του Στρατού και εφόσον κρίνονται κατάλληλοι από πλευράς 
υγείας για υπηρεσία εδάφους τίθενται με απόφαση του 
Υπουργού Εθνικής Αμυνας σε θέσεις εδάφους στις Μονάδες 
Αεροπορίας Στρατού ή σε άλλες θέσεις του όπλου ή 
σώματος απ' όπου προέρχονται, αναλόγως των εκάστοτε 
υφιστάμενων αναγκών, μέχρι να συμπληρώσουν τη Ιθετή 
πραγματική υπηρεσία, για την οποία έχουν επιλέγεί ως 
αξιωματικοί Αεροπορίας Στρατού ειδικής μονιμότητος, πέραν 
της θητείας τους ως στρατεύσιμοι. Όσοι από αυτούς δεν 
συμπληρώνουν πλήρη συντάξιμη υπηρεσία, δύνανται, εφόσον 
επιθυμούν, να παραμείνουν στο Στρατό μέχρι να συμπλη¬ 
ρώσουν πλήρη συντάξιμη υπηρεσία, εκτός αν καταληφθούν 
από το όριο ηλικίας του βαθμού τους, οπότε αποστρατεύο¬ 
νται. Οι πιο πάνω τίθενται σε θέσεις εδάφους με το βαθμό 
που φέρουν και εξελίσσονται μέχρι το βαθμό του Λοχαγού, 
παραμένοντες στο βαθμό του Ανθυπολοχαγού έξι (6) έτη, 
του Υπολοχαγού έξι (6) έτη και του Λοχαγού μέχρι να 
αποστρατευθούν. Ένα (1) μήνα πριν αποστρατευθούν προά- 
γονται στον επόμενο βαθμό. Ο χρόνος που έχουν διανύσει 
σαν αξιωματικοί Αεροπορίας Στρατού ειδικής μονιμότητος 
στον κατεχόμενο βαθμό δεν προσμετράται για την προαγωγή 
στον επόμενο. 

2. Οι κατά την προηγούμενη παράγραφο τροποποιήσεις 
ισχύουν μόνο για τους αξιωματικούς ειδικής μονιμότητος 
της Αεροπορίας Στρατού του Στρατού Ξηράς. 

Άρθρο 14 

Στην παράγραφο 3 του άρθρου 1 του α. ν. 271/1968 
(ΦΕΚ 21 Α') προστίθεται εδάφιο ως ακολούθως: 

"Προκειμένου για τους στρατιωτικούς των Ενόπλων Δυ¬ 
νάμεων, των οποίων η αποζημίωση εξωτερικού καταβάλλεται 
από άλλη πηγή, η κατά τα ανωτέρω αποζημίωση προσαυ¬ 
ξάνεται μέχρι και 50%, ανάλογα με τις ειδικές συνθήκες 
διαβιώσεως, με κοινή απόφαση των Υπουργών Εθνικής 
Άμυνας και Οικονομικών." 

Άρθρο 15 

1. Η παράγραφος 3 του άρθρου 23 του α. ν. 833/1937 
(ΦΕΚ 351 Α'), η οποία προσετέθη με το άρθρο 2 του ν. δ. 
483/1970 (ΦΕΚ 72 Α') και ανπκαταστάθηκε με το άρθρο 1 
του ν. δ. 1306/1972 (ΦΕΚ 221 Α') αντικαθίσταται ως ακο¬ 
λούθως: 

"3. Η διάρκεια της εθελοντικής ανακατατάξεως είτε εφάπαξ 
είτε τμηματικώς, όπως καθορίζεται με απόφαση του Υπουρ¬ 
γού Εθνικής Άμυνας, δεν μπορεί να είναι συνολικά μεγα¬ 
λύτερη των τριών (3) ετών, μετά την εκπνοή της οποίας 
οι ανακαταταγέντέ'ς απολύονται από τις τάξεις του-Στρατού, 
χωρίς άλλη διαδικασία. * 

2. Οι παράγραφοι 5 και 6 του άρθρου 23 του α. ν. 
833/1937, οι οποίες προσετέθησαν με το άρθρο 2 του ν. 
δ. 1306/1972, αντικαθίστανται ως ακολούθως: 


"5. Οι έφεδροι εξ εφεδρείας και εξ απονομής έφεδροι 
αξιωματικοί κατά το χρόνο,της ενεργού υπηρεσίας τους 
τυγχάνουν των αυτών δικαιωμάτων από απόψεως υγειονο¬ 
μικής περιθάλψεως με τους μονίμους αξιωματικούς. 

6. Οι έφεδροι αξιωματικοί, που έχουν ανάκαταταγεί σύμ¬ 
φωνα με τις διατάξεις του α*.ν. 833/1937, όπως τροπο¬ 
ποιήθηκε με το ν. δ. 1306/1972, διέπόνται από τις διατάξεις 
του παρόντος. ’ 

3. Η παράγραφος 1 του άρθρου 47 του α. ν. 833/1937 
αντικαθίσταται ως ακολούθως: 

"Οι έφεδροι αξιωματικοί παντός βαθμού, εφόσον μετά την 
εκπλήρωση της θητείας τους καλούνται στην ενεργό υπη¬ 
ρεσία του στρατού, λαμβάνουν τις προβλεπόμενες από τον 
ειδικό νόμο περί μισθολογίου αποδοχές του βαθμού τους, 
υποκείμενες σε όλες τις νόμιμες κρατήσεις." 

4. Το εδάφιο β’ της παραγράφου 2 του άρθρου 47 του 
α. ν. 833/1937, η οποία προσετέθη με το άρθρο 4 του ν. 
δ. 1306/1972, αντικαθίσταται ως ακολούθως: 

"β. Οι εξερχόμενοι του στρατεύματος έφεδροι αξιωματικοί 
μετά τριετή συνεχή υπηρεσία ανακατατάξεως λαμβάνουν 
ως αποζημίωση ένα (1) βασικό μισθό Ανθυπολοχαγού για 
κάθε έτος ανακατατάξεως. " 

5. Στο τέλος της παραγράφου 1 του άρθρου 53 του α. 
ν. 833/1937 προστίθεται εδάφιο ως ακολούθως: 

. "Το αυτό ισχύει και σε περίοδο ειρήνης κατόπιν αιτήσεως 
των ενδιαφερομένων". 

Άρθρο 16 

Η παράγραφος 10 του άρθρου 5 του ν. 660/1977 (ΦΕΚ 
218 Α') αντικαθίσταται ως ακολούθως: 

"10. Οι θέσεις στις Ελληνικές Πρεσβείες των Ακολούθων 
Αμύνης, των Στρατιωτικών, Ναυτικών και Αεροπορικών Α¬ 
κολούθων, των Βοηθών Ακολούθων, καθώς και οι λοιπές 
θέσεις στρατιωτικού και πολιτικού προσωπικού του Υπουρ¬ 
γείου Εθνικής Άμυνας στο εξωτερικό, καθορίζονται με 
κοινές αποφάσεις των Υπουργών Εθνικής Άμυνας, Εξω¬ 
τερικών και Οικονομικών, που εκδίδονται με πρόταση του 
Αρχηγού του Γενικού Επιτελείου Εθνικής Άμυνας και ύστερα 
από σύμφωνη γνώμη του Συμβουλίου Αρχηγών Γενικών 
Επιτελείων. " 

Άρθρο 17 

Στο άρθρο 1 του ν. 988/1979 (ΦΕΚ 258 Α') προστίθενται 
παράγραφοι 4 και 5 ως ακολούθως: -- 

"4. Πλωτάρχες του Πολεμικού Ναυτικού, που δεν έχουν 
περαιτέρω βαθμολογική εξέλιξη και συμπληρώνουν το συ¬ 
νολικό χρόνο αξιωματικού (20 έτη) της υποπαραγράφου 1δ 
του άρθρου 1 του ν. 988/1979, στον οποίο υπολογίζεται ο 
χρόνος ανθυπασπιστού και υπαξιωματικού, που αναγνωρί¬ 
ζεται ως χρόνος αξιωματικού, σύμφωνα με την παράγραφο 
7 του άρθρου 9 του ν. δ. 178/1969. όπως τροποποιήθηκε, 
συμπληρώθηκε μεταγενέστερα και ισχύει σήμερα, λαμβάνουν 
μισθολογική προαγωγή Πλοιάρχου. Οι ανωτέρω αποστρα¬ 
τευόμενοι σύμφωνα με τις διατάξεις των άρθρων 33 και 36 
του ν. δ. 178/1969 και του άρθρου 1 του ν. 482/1976 δεν 
δικαιούνται βαθμολογική προαγωγή στοβρθμό του Πλοιάρ¬ 
χου. 

5. Η διάταξη της προηγούμενης παραγράφου μπορεί να 
επεκταθεί και στους αξιωματικούς των αντίστοιχων βαθμών 
και των άλλων Κλάδων των Ενόπλων Δυνάμεων με προε¬ 
δρικό διάταγμα, που θα εκδοθεί με πρότ'αση του Υπουργού 
Εθνικής Άμυνας μετά από εισήγηση του Σ.Α.Γ.Ε.." 

Άρθρο 18 

Το εδάφιο α' της παραγράφου 4 του άρθρου 16 του ν. 
1911/1990 αντικαθίσταται ως ακολούθως: 

"Με προεδρικό διάταγμα, που θα εκδοθεΐ κατόπιν προ-_ 
τάσεως του Υπουργού Εθνικής Άμυνας είναι δυνατή η 
καθιέρωση κατηγοριών διαμνημονεύσεων, οι οποίες μπορούν 
να απονέμονται με απόφαση Υ.ΕΘ.Α. σε Έλληνες και 
αλλοδαπούς στραπωτικούς και ιδιώτες, μετά από εισήγηση 
του Σ.Α.Γ.Ε.. ’ ,ί 

Άρθρο 19 

1. Απαλλάσσονται από το Φ.Π.Α. εισαγωγής ή επαναει- 
σαγωγής τα υλικά του Στρατού Ξηράς όπως περιγράφονται 
παρακάτω : 

α. Τά κύρια υλικά που προορίζονται για τις ανάγκες του 
Στρατού Ξηράς. 

β. Το στρατιωτικό υλικό που εισάγεται από 17-6-90 και 
εντεύθεν μέσα στα πλαίσια του ειδικού καθεστώτος πιστώ¬ 
σεων ΡΟΒΕΙΟΝ ΜΙΙΙΤΑΒΥ 3ΑΙ.Ε5 (Ρ. Μ. 3. ) ή Διεθνών 
ή Διακρατικών Συμφωνιών. 

γ. Στρατιωτικό υλικό στα πλαίσια του Οργανισμού ΝΑΤΟ 
ΜΑΙΝΤΕΝΑΝΟΕ 31ΙΡΡΙ.Υ ΑΟΕΝΟΥ (ΝΑΜ3Α). 

2. Τυχόν καταβληθέντα ποσά δεν επιστρέφονται. 

Άρθρο 20 

1. Η περίπτωση α' της παραγράφου 1 του άρθρου 7 του 
ν. 1763/1988 (ΦΕΚ 57 Α') αντικαθίσταται ως εξής: 

'α. Των στρατευσίμων που εγγράφονται προς φοίτηση σε 
σχολές της τριτοβάθμιας εκπαιδεύσεως ή σε ανώτερες 
σχολές του εσωτερικού, καθώς και σε ανώτερες ή ανώτατες 
σχολές του εξωτερικού που είναι κρατικές ή αναγνωρισμένες 
από τις αρμόδιες υπηρεσίες του κράτους στο οποίο λει¬ 
τουργούν και χρησιμοποιούν κατά τη διδασκαλία διεθνώς 
γνωστή γλώσσα 1 . 

2. Η παράγραφος 2 του άρθρου 7 του ν. 1763/1988 
αντικαθίσταται ως εξής: 

'2. Η αναβολή κατάταξης λόγω σπουδών: 

α. Διαρκεί μέχρι την 31η Δεκεμβρίου του έτους κατά το 
οποίο ο στρατεύσιμος συμπληρώνει το εικοστό πέμπτο έτος 
της ηλικίας του αν φοιτά σε τεχνολογικό εκπαιδευτικό 
ίδρυμα ή σε ανώτερη σχολή και τά εικοστό έβδομο αν φοιτά 
σε πανεπιστήμιο ή πολυτεχνείο του εσωτερικού ή σε ανώτατη 
σχολή του εξωτερικού και χορηγείται εφόσον η ελάχιστη 
προβλεπόμενη διάρκεια φοιτήσεως στην οικεία σχολή δεν 
υπερβαίνει αυτά τα όρια ηλικίας. 

β. Διατηρείται ισχυρή ή παρατείνεται ή μειώνεται ανάλογα, 
σε περίπτωση που πριν από την ολοκλήρωση των σπουδών 
του ο στρατεύσιμος μετεγγράφεται ή εγγράφεται από την 
αρχή σε άλλο ’τμήμα ή άλλη σχολή της περιπτώσεως ά 
της παραγρ. 1 του άρθρου αυτού. 

γ. Εφόσον δεν έχει λήξει διακόπτεται: 

(1) Με αίτηση του δικαιούχου ή με την απώλεια της 
ιδιότητας του σπουδαστή, σύμφωνα με τις διατάξεις που 
ισχύουν για την οικεία σχολή. 

(2) Αν επί ένα ημερολογιακό έτος ο στρατεύσιμος δεν 
συμμετάσχει επιτυχώς σε ένα (1) τουλάχιστον μάθημα τμη¬ 
ματικής ή πτυχιακής εξετάσεως ή σε εργαστηριακή ή πρα¬ 
κτική άσκηση* ή δεν ασχοληθεί με πτυχιακή εργασία. 

(3) Την 31η Δεκεμβρίου του επόμενου έτους από την 
ολοκλήρωση των σπουδών. ' 


3. Οι σπουδαστές που μέχρι την ημερομηνία έναρξης της 
ισχύος του νόμου αυτού, ζήτησαν ή τους χορηγήθηκε 
αναβολή κατάταξης με βάση τις διατάξεις που αντικαθίστα¬ 
νται με την προηγούμενη παράγραφο, διέπονται από πς 
ίδιες διατάξεις μέχρι τη λήξη ή τη διακοπή της αναβολής 
εκτός αν ζητήσουν με αίτησή τους την υπαγωγή τους στις 
διατάξεις της προηγούμενης παράγράφου. 

4. Στην παράγραφο 5 του άρθρου 7 του ν. 1763/1988 
προστίθεται δεύτερο εδάφιο ως εξής: 

*Με όμοια απόφαση μπορεί να απαγορεύεται η χορήγηση 
αναβολής λόγω σπουδών για ορισμένες σχολές του εξω¬ 
τερικού. " 

5. Οι περιπτώσεις ε' και στ' της παραγράφου 1 του άρθρου 
8 του ν. 1763/1988 αντικαθίστανται ως εξής: 

'ε. Όσοι πτυχιούχοι σχολής της περίπτωσης ά της πα¬ 
ραγράφου 1 του άρθρου 7 του νόμου αυτού εγγράφονται 
για απόκτηση μεταπτυχιακού τίτλου σπουδών ή ιατρικής 
ειδικότητας σε εκπαιδευτικό ίδρυμα ή κλινική ή επιστημονικό 
εργαστήριο σχολής ισότιμης ή ανώτερης αυτής από την 
οποία αποφοίτησαν. 

στ. Οι σπουδαστές Ινστιτούτου Επαγγελματικής Καταρ- 
τίσεως του ν. 2009/1992 ή σχολής της δευτεροβάθμιας 
εκπαιδεύσεως ή αναγνωρισμένου ωδείου, οι μαθητές λυκείου, 
οι απόφοιτοι λυκείου που πρόκειται να συμμετάσχουν σε 
όΠοιαδήποτε διαδικασία εισαγωγής ή εγγραφής σε σχολή 
της τριτοβάθμιας εκπαιδεύσεως του εσωτερικού ή σε ανώ¬ 
τερη ή ανώτατη σχολή του εξωτερικού, καθώς και οι σπου¬ 
δαστές προπαρασκευαστικού τμήματος σχολής του εξωτε¬ 
ρικού, εφόσον η φοίτηση σε αυτό είναι υποχρεωτική για 
την εγγραφή σε ανώτατη σχολή και εφόσον διδάσκονται 
σε αυτό και άλλα μαθήματα πλην ξένης γλώσσας. 

6. Στην παράγραφο 1 του άρθρου 8 του ν. 1763/1988 
προστίθενται περιπτώσεις θ' και ί ως εξής: 

"θ. Όσοι στρατεύσιμοι της κλάσέως 1995 και νεότερων 
υπηρετούν σε πλοία άνω των 1000 κ. ο. χ. με ελληνική ή 
ξένη σημαία, συμβεβλημένα όμως ασφαλιστικά με το Ναυτικό 
Απομαχικό Ταμείο. 

ι. Όσοι στρατεύσιμοι κάτοχοι μεταπτυχιακού τίτλου σπου¬ 
δών ευρίσκονται στο εξωτερικό και διαπρέπουν σε επιστη¬ 
μονικές εργασίες ή έρευνες ή προσφέρουν εθνικές υπη¬ 
ρεσίες υψίστης σπουδαιότητας". 

7. Οι παράγραφοι 3 και 4 του άρθρου 8 του, ν. 1763/1988 
αντικαθίστανται ως εξής: 

•3. Η εξαίρεση από πς προσκλήσεις για κατάταξη αυτών 
που συνεχίζουν πς σπουδές τους για την απόκτηση μετα¬ 
πτυχιακού τίτλου σπουδών ή ιατρικής ειδικότητας: 

α. Διαρκεί, όταν πρόκειται για πτυχιούχους ιατρικών σχο¬ 
λών μέχρι την 31η Δεκεμβρίου του έτους κατά το οποίο 
συμπληρώνουν το 30ό έτος της ηλικίας τους και για τους 
πτυχιούχους των λοιπών σχολών μέχρι την 31η Δεκεμβρίου 
του έτους κατά το οποίο συμπληρώνουν το εικοστό ένατο 
έτος της ηλικίας τους. 

β. Χορηγείται εφόσον η ελάχιστη προβλεπόμενη διάρκεια 
των σπουδών για την απόκτηση μεταπτυχιακού τίτλου ή 
ιατρικής ειδικότητας δεν υπερβαίνει το παραπάνω όριο 
ηλικίας και εφόσον η εγγραφή στο οικείο εκπαιδευτικό 
ίδρυμα, κλινική ή επιστημονικό εργαστήριο, πραγματοποιείται 
πριν από την ημερομηνία κατά την οποία ο στρατεύσιμος 
υποχρεούται να καταταγεί σπς Ένοπλες Δυνάμεις λόγω 
λήξεως ή διακοπής της νόμιμης παραμονής του έξω από 
αυτές. - 

Υ· Διακόπτεται είτε με αίτηση του δικαιούχου, είτε με την 
απόκτηση μεταπτυχιακού τίτλου σπουδών ή ιατρικής ειδι¬ 
κότητας, είτε με τη διαγραφή από το οικείο εκπαιδευτικό 
ίδρυμα, την κλινική ή το επιστημονικό εργαστήριο, για 
οποιονδήποτε λόγο. 

4. Η εξαίρεση της περιπτώσεως στ' της παραγράφου 1 
του παρόντος άρθρου: 

α. Διαρκεί μέχρι την 31η Δεκεμβρίου του έτους, κατά το 
οποίο ο στρατεύσιμος συμπληρώνει το εικοστό τέταρτο 
έτος της ηλικίας του, αν πρόκειται για σπουδαστή Ινστι¬ 
τούτου Επαγγελματικής Καταρτίσεως και το εικοστό πρώτο 
για τις λοιπές περιπτώσεις. 

β. Χορηγείται προκειμένου μεν περί σπουδαστών ή μα¬ 
θητών, εφόσον η διάρκεια της εναπομένουσας φοίτησης 
για την απόκτηση του κατά περίπτωση διπλώματος, απο¬ 
λυτηρίου ή πτυχίου δεν υπερβαίνει τα παραπάνω όρια 
ηλικίας, προκειμένου δε περί υποψηφίων σχολής της τρι¬ 
τοβάθμιας εκπαίδευσης εφόσον κατά τη διάρκεια της εξαί¬ 
ρεσης πρόκειται να διενεργηθούν γενικές εισαγωγικές ε¬ 
ξετάσεις. 

γ. Διακόπτεται είτε με αίτηση του δικαιούχου, είτε με την 
ολοκλήρωση των σπουδών είτε με την απώλεια της σπου¬ 
δαστικής ή της μαθητικής ιδιότητας, είτε με την απώλεια 
και δεύτερου εξαμήνου για τους μαθητές των Ινστιτούτων 
Επαγγελματικής Καταρτίσεως . 

8. Οσοι στρατεύσιμοι της.κλάσεως 1994 και προηγουμένων 
(γεννηθέντες τα έτη 1973 και προηγούμενα) έχουν μέχρι 
την ημερομηνία ενάρξεως της ισχύος του νόμου αυτού 
εξαιρεθεί ή αποκτήσει τις προϋποθέσεις για εξαίρεση από 
τις προσκλήόεις για κατάταξη στις Ένοπλες Δυνάμεις σύμ¬ 
φωνα με τις διατάξεις που αντικαθίστανται με την προη¬ 
γούμενη παράγραφο, διέπονται από τις διατάξεις εκείνες. 
Στις διατάξεις της παραγράφου 3 του άρθρου 8 του ν. 
1763/1988, όπως αντικαθίστανται με την προηγούμενη πα¬ 
ράγραφο, υπάγονται εφ' όσον πληρούν τις λοιπές προϋ¬ 
ποθέσεις, όλοι όσοι πραγματοποίησαν μέχρι την ημερομηνία 
ενάρξεως της ισχύος τόυ παρόντος νόμου εγγραφή για 
απόκτηση μεταπτυχιακού τίτλου σπουδών ή ιατρικής ειδι¬ 
κότητας ή άρχισαν εκπόνηση διδακτορικής διατριβής, πλην 
των λιποτακτών. 

9. Στην παράγραφο 5 του άρθρου 8 του ν. 1763/1988 
προστίθενται δύο εδάφια ως εξής: 

"Η εξαίρεση από τις προσκλήσεις για κατάταξη των 
υπηρετούντων σε πλοία άνω των 1000 κ.ο.χ. με ελληνική 
ή ξένη σημαία, συμβεβλημένα όμως ασφαλιστικά με το 
Ναυτικό Απομαχικό Ταμείο, διαρκεί δύο έτη και διακόπτεται 
είτε με αίτηση του δικαιούχου είτε με τη συμπλήρωση 
οκτάμηνης συνεχούς ή δωδεκάμηνης συνολικής διακοπής 
της ναυτολογήσεως'. 

"Η εξαίρεση των αναφερομένων στη περίπτωση Γ της 
παραγράφου 1 του παρόντος άρθρου δεν μπορεί να υπερ¬ 
βαίνει την 31η Δεκεμβρίου του έτους κατά το οποίο ο 
στρατεύσιμος συμπληρώνει το 32ο έτος της. ηλικίας του. 
Για τη χορήγηση ή μη της εξαίρεσης και για τη διάρκειά 
της αποφασίζει, κατά περίπτωση, ο Υπουργός Εθνικής 
Αμυνας, ύστερα από πρόταση του Αρχηγού του Γενικού 
Επιτελείου του οικείου κλάδου των Ενόπλων Δυνάμεων και 
προηγούμενη σύμφωνη γνώμη του Ανωτάτου Συμβουλίου 
του Κλάδου.” 

10. Η παράγραφος 6 του άρθρου' 8 του ν. 1763/1988 
αντικαθίσταται ως εξής: 


6. Οι οπλίτες που εισάγονται σε σχολή του εσωτερικού 
για την οποία παρέχεται αναβάλή^ κατάταξης, καθώς και οι 
οπλίτες που εισάγονται ή έχουν εισαχθεί κατά το σπου- 
δαστικό έτος 1992-1993 σε Ινστιτούτο Επαγγελματικής 
Καταρτίσεως έχουν δικαίωμα να ζητήσουν την προσωρινή 
απόλυσή τους και την εξαίρεσή τους από τις προσκλήσεις 
για κατάταξη. Για τη χορήγηση, τη διάρκεια και τη διακοπή 
της εξαιρέσεως εφαρμόζονται για τούς σπουδαστές σχολών 
του εσωτερικού οι διατάξεις της παραγράφου 2 του άρθρου 
7 του νόμου αυτού και για τους σπουδαστές Ινστιτούτων 
Επαγγελματικής Καταρτίσεως οι διατάξεις της παραγράφου 
4 του άρθρου αυτού”. 

11. Η υποπερίπτωση (6) της περίπτωσης β' της παρα¬ 
γράφου 1 του άρθρου 9 του ν. 1763/1988 αντικαθίσταται 
ως εξής: 

”(6) Ο μόνοςή ο μεγαλύτερος γιός του οποίου ο πατέρας 
ή η μητέρα είναι πάνω από εβδομήντα ετών ή είναι ανίκανος 
για εργασία ή έχει πεθάνει ή διατελεί σε χηρεία, εφόσον 
ο γονέας αυτός δεν έχει άλλο ικανό για εργασία ενήλικο 
τέκνο.” 

12. Η περίπτωση β' της παραγράφου 3 του άρθρου 12 
του ν. 1763/1988 αντικαθίσταται ως εξής: 

'β. Σπουδαστών που έχουν αναβολή κατατάξεως ή εξαί¬ 
ρεση από τις προσκλήσεις για κατάταξη για κύριες ή 
μεταπτυχιακές σπουδές”. 

13. Στο άρθρο 12 του ν. 1763/1988- προστίθενται παρά¬ 
γραφοι 8 και 9 ως εξής: 

”8. Οσοι οπλίτες της κλάσεως 1995 και νεότερων είναι 
κάτοχοι- ναυτικού φυλλαδίου και έχουν διετή τουλάχιστον 
υπηρεσία σε πλοία άνω των 1000 κ.ο.χ. με ελληνική ή ξένη 
σημαία, συμβεβλημένα όμως ασφαλιστικά με το Ναυτικό 
Απομαχικό Ταμείο, δικαιούνται να απολύονται προσωρινά 
από τις τάξεις των Ενόπλων Δυνάμεων μετά την εκπλήρωση 
δωδεκάμηνης πραγματικής στρατιωτικής υπηρεσίας και της 
τυχόν πρόσθετης υπηρεσίας. Οι προσωρινά απολυόμενοι 
εξαιρούνται από τις προσκλήσεις για κατάταξη στις Ένοπλες 
Δυνάμεις επί πενταετία από την ημερομηνία απολύσεως. Η 
προσωρινή απόλυση μετατρέπεται σε οριστική εφόσον κατά 
τη διάρκεια της πενταετούς εξαιρέσεως οι προσωρινά α- 
πολυθέντες αποκτήσουν πραγματική θαλάσσια υπηρεσία 
τουλάχιστον ί^ριώννίΟ^ ετών σε πλοία άνω των 1000 κ.ο.χ. 
με ελληνική ή.^έΥη σημαία, συμβεβλημένα όμως ασφαλιστικά 
με το Ναυτικό Απομαχικό Ταμείο. 

9. Σε περίοδο γενικής επιστρατεύσεως ή πολέμου μπορεί, 
με απόφαση του Υπουργού Εθνικής Αμυνας, που εκδίδεται 
ύστερα από πρόταση του Αρχηγού Γ.Ε.ΕΘ.Α. και δεν δη¬ 
μοσιεύεται στην Εφημερίδα της Κυβερνήσεως, να αναστέλ¬ 
λεται η προσωρινή απόλυσήν.και να διακόπτεται η εξαίρεση 
της προηγούμενης παραγράφου. Με όμοια απόφαση, που 
δημοσιεύεται στην Εφημερίδα της Κυβερνήσεως, καθορίζο¬ 
νται η διαδικασία και τα απαιτούμενα δικαιολογητικά για την 
προσωρινή απόλυση και την εξαίρεση των αναφερομένων 
στην προηγούμενη παράγραφο, καθώς>και για τη μετατροπή 
της προσωρινής απολύσεως σε οριστική”. 

14. Δόκιμοι έφεδροι ή επίκουροι αξιωματικοί, οι οποίοι 
έως την έναρξη της ισχύος του νόμου αυτού έχουν απολυθεί 
προσωρινά από τις Ένοπλες Δυνάμεις με τη συμπλήρωση 
δωδεκάμηνης πραγματικής στρατιωτικής υπηρεσίας ως κατ' 
επάγγελμα ναυτικοί και οι οποίοι κατά τη διάρκεια της 
παραμονής τους έξω από αυτές απέκτησαν λόγους μετα¬ 
φοράς στους υπόχρεους μειωμένης θητείας, δεν υποχρεού- 
νται σε επανακατάταξη και εγγράφονται στην εφεδρεία. 


/ 

15. Στο άρθρο 16 του ν. 1763/1988 προστίθεται παρά¬ 
γραφος 4 ως εξής: 

'4. Οι έφεδροι που αρνούνται να παραλάβουν οποιοδήποτε 
στρατιωτικό έγγραφο διώκονται κατά τις διατάξεις του 
άρθρου 458 του Ποινικού Κώδικα". 

16. Στο άρθρο 29 του ν. 1763/1988 προστίθεται παρά¬ 
γραφος 4 ως εξής: 

"4. Λόγοι ανώτερης βίας ή ανυπέρβλητων κωλυμάτων, 
που προβάλλονται από στρατευσίμους, εφέδρους ή δοκίμους 
εφέδρους αξιωματικούς, οπλίτες, εφέδρους οπλίτες, ή ο¬ 
πλίτες από την εφεδρεία, για τη μη τήρηση των υποχρεώ¬ 
σεων που τίθενται από τη στρατολογική νομοθεσία, εκτι- 
μώνται από τον Υπουργό Εθνικής Άμυνας. Με απόφαση 
του Υπουργού Εθνικής Άμυνας, που εκδίδεται ύστερα από 
πρόταση του Αρχηγού Γ.Ε.ΕΘ.Α. και δημοσιεύεται στην 
Εφημερίδα της Κυβερνήσεως, καθορίζονται τα απαιτούμενα 
δικαιολογητικά και οι προθεσμίες υποβολής τους, καθώς 
και κάθε λεπτομέρεια αναγκαία για την εφαρμογή της 
παραγράφου αυτής". 

17. Όσοι διακόπτουν τη μόνιμη διαμονή τους σε χώρα 
του τέως Ανατολικού Συνασπισμού ή στην Τουρκία και 
έρχονται στην Ελλάδα απευθείας ή μέσω τρίτων χωρών, 
δικαιούνται να εξαιρεθούν από τις προσκλήσεις για κατάταξη 
στις Ένοπλες Δυνάμεις για πέντε έτη από την ημερομηνία 
αφίξεώς τους. Όσοι έχουν αφιχθεί μέχρι την ημερομηνία 
ενάρξεως της ισχύος του νόμου αυτού δικαιούνται να 
εξαιρεθούν από τις προσκλήσεις μέχρι 31 Δεκεμβρίου 1997 
και εφόσον υπηρετούν να απολυθούν προσωρινά. Όσοι 
διατέλεσαν ή διατελούν σε ανυποταξία εξαιρούνται και από 
την πρόσκληση για την οποία κηρύχθηκαν ανυπότακτοι. Το 
αξιόποινο της ανυποταξίας εξαλείφεται με παραγραφή και 
αίρονται όλες οι συνέπειες αυτής. 

Όσοι από τους παραπάνω ανήκουν στις κλάσεις. 1966- 
1986 (γεννηθέντες κατά τα έτη 1945 έως και 1965) δι¬ 
καιούνται να εξαγοράσουν τις στρατιωτικές υποχρεώσεις 
τους εντός του χρονικού διαστήματος της εξαιρέσεως. Με 
απόφαση του Υπουργού Εθνικής Αμυνας, που εκδίδεται 
ύστερα από πρόταση του Αρχηγού Γ.Ε.ΕΘ.Α. και δημο¬ 
σιεύεται στην Εφημερίδα της Κυβερνήσεως καθορίζονται η 
διαδικασία και τα απαιτούμενα δικαιολογητικά για την εξαί¬ 
ρεση, την προσωρινή απόλυση και την εξαγορά, το χρηματικό 
ποσό της εξαγοράς και ο τρόπος καταβολής του, καθώς 
και κάθε λεπτομέρεια αναγκαία για την εφαρμογή της 
παραγράφου αυτής. 

18. Όσοι από τους ανήκοντες στην κλάση 1966 και σε 
νεότερες κλάσεις (γεννηθέντες κατά το έτος 1945 και 
νεότερα έτη) διατέλεσαν ή διατελούν σε ανυποταξία κατά 
την έναρξη της ισχύος του νόμου αυτού και κατατάχθηκαν 
ή θα καταταγούν στις τάξεις των Ενόπλων Δυνάμεων μέχρι 
31-12-1993 ή απόκτησαν λόγους αναβολής κατατάξεως 
σύμφωνα με τις διατάξεις του άρθρου 7 του ν. 1763/1988, 
εξαιρούνται από τις προσκλήσεις μέχρι την ημερομηνία 
κατατάξεως" ή αποκτήσεως των λόγων αναβολής. Το αξιό¬ 
ποινο της ανυποταξίας εξαλείφεται με παραγραφή και αί¬ 
ρονται όλες οι συνέπειες αυτής. 

19. Όσοι από τους ανήκοντες στις κλάσεις 1966 έως και 
1981 (γεννηθέντες κατά τα έτη 1945 έως και 1960) απέ¬ 
κτησαν ή αποκτούν την ελληνική ιθαγένεια με πολιτογρά¬ 
φηση δικαιούνται να εξαιρεθούν από τις προσκλήσεις για 
κατάταξη στις Ένοπλες Δυνάμεις και εφόσον υπηρετούν 
να απολυθούν προσωρινά. Όσοι από αυτούς διατέλεσαν ή 
διατελούν σε ανυποταξία, εξαιρούνται και από την πρό¬ 


σκληση για την οποία κηρύχθηκαν ανυπότακτοι. Το αξιόποινο 
της ανυποταξίας εξαλείφεται με παραγραφή και αίρονται 
όλες οι συνέπειες αυτής. . 1 

Οι παραπάνω δύνανται να εξαγοράσουν οποτεδήποτε τις 
στρατιωτικές τους υποχρεώσεις. Με απόφαση του Υπουργού 
Εθνικής Άμυνας, που εκδίδεται ύστερα από πρόταση του 
Αρχηγού Γ.Ε.ΕΘ.Α. και δημοσιεύεται,στην Εφημερίδα της 
Κυβερνήσεως, καθορίζονται η διαδικασία Και τα απαιτούμενα 
δικαιολογητικά για την εξαίρεση, την προσωρινή απόλυση 
και την εξαγορά, το χρηματικό ποσό της εξαγοράς και ο 
τρόπος καταβολής του, καθώς και κάθε λεπτομέρεια ανα¬ 
γκαία για την εφαρμογή της παραγράφου αυτής. 

20. Όσοι ενεγράφησαν προς φοίτηση στα Ινστιτούτα 
Επαγγελματικής Καταρτίσεως μέχρι την έναρξη της ισχύος 
του παρόντος νόμου διέπονται από τις διατάξεις των 
παραγρ. 1 και 4 του άρθρου 8 του ν. 1763/1988, όπως αυτές 
αντικαθίστανται. 

21. Στο άρθρο 8 του ν. 1848/1989 προστίθεται τίαρά- 
γραφος 7 ως εξής: 

"7. Οι ανάγκες των στρατολογικών υπηρεσιών των Ενό¬ 
πλων Δυνάμεων σε εφέδρους αξιωματικούς, εθελοντές 
πενταετούς υπηρεσίας και εθελοντές μακράς θητείας (άν- 
δρες και γυναίκες), οπλίτες και υπαλλήλους, καλύπτονται 
και από τους τρεις Κλάδους των Ενόπλων Δυνάμεων. Με 
απόφαση του Υπουργού Εθνικής Αμυνας, που εκδίδεται 
ύστερα από πρόταση του Αρχηγού Γ.Ε.ΕΘ.Α. και δεν δη¬ 
μοσιεύεται στην Εφημερίδα της Κυβερνήσεως, καθορίζεται 
το ποσοστό συμμετοχής κάθε κλάδου στην κάλυψη των 
παραπάνω αναγκών. Με όμοιες αποφάσεις ρυθμίζονται τα 
θέματα που αφορούν: 

α. Στην εκπαίδευση των μόνιμων στελεχών του κοινού 
στρατολογικού σώματος και στη φοίτησή τους σε σχολές 
μόνιμων στελεχών των Ενόπλων Δυνάμεων ή εξωτερικού. 

β. Στην οργάνωση και λειτουργία σχολών στρατολογικού. 

γ. Στην ειδική εκπαίδευση των εφέδρων αξιωματικών, των 
εθελοντών πενταετούς υπηρεσίας, (ανδρών και γυναικών), 
καθώς και στις τοποθετήσεις και μεταθέσεις αυτών σε 
στρατολογικά γραφεία, κέντρα κατατάξεως νεοσυλλέκτων 
και Διευθύνσεις στρατολογικού. 

Άρθρο 21 

1. Με απόφαση του Υπουργού Εθνικής Άμυνας μετά από 
πρόταση του Αρχηγού του οικείου Γ ενικού Επιτελείου μπορεί 
να διενεργούνται διαγωνισμοί για την εισαγωγή μαθητών 
στις Σχολές Μονίμων Υπαξιωματικών των Ενόπλων Δυνά¬ 
μεων, μόνο εφόσον δεν συμπληρώνονται οι θέσεις, που 
έχουν προκηρυχθεί, σύμφωνα με την παράγραφο 3 του 
άρθρου 11 του ν. 1911/1990 "Εισαγωγή γυναικών στις 
Ανώτατες Στρατιωτικές Σχολές, ρύθμιση στρατολογικών 
θεμάτων και άλλες διατάξεις" (ΦΕΚ 116 Α'). 

2. Οι διατάξεις των παραγράφων 1 και 2 του άρθρου 11 
του ν. 1911/1990 εφαρμόζονται και κατά τη διενέργεια των 
ανωτέρω διαγωνισμών. Τα λοιπά προσόντα των υποψηφίων, 
τα θέματα της προκηρύξεως των εξετάσεων, τα απαιτούμενα 
δικαιολογητικά, τα θέματα των προκαταρκτικών εξετάσεων, 
τα εξεταστέα μαθήματα, οι επιτροπές εξετάσεων, η κύρωση 
των πινάκων επιτυχόντων, καθώς και κάθε άλλη αναγκαία 
λεπτομέρεια για τη διεξαγωγή των διαγωνισμών αυτών 
καθορίζονται με απόφαση του Υπουργού Εθνικής Άμυνας 
μετά από πρόταση του Αρχηγού του οικείου Γενικού Επι¬ 
τελείου των Ενόπλων Δυνάμεων. 

Άρθρο 22 

1. Στην παράγραφο 8 του άρθρου 4 του ν.δ. 445/1974 
(ΦΕΚ 160 Α'), όπως αυτή αντικαταστάθηκε με την παράγραφο 
4 του άρθρου 1 του ν. 744/1977 (ΦΕΚ 318 Α'), προστίθεται 
υποπαράγραφος γ' ως ακολούθως: 

■γ. Να ιδρύονται, να καταργούνται ή συγχωνεύονται οι 
επετηρίδες των ανθυπασπιστών και υπαξιωματικών του αυτού 
κλάδου*. 

2. Στο άρθρο 5 του ν.δ. 445/1974 προστίθεται παράγραφος 
13 ως ακολούθως: 

*13. Οι μονιμοποιούμενες εθελόντριες του ν. 705/1977 
είναι νεότερες όλων των λοιπών ομοιοβάθμων μονίμων 
υπαξιωματικών και ανθυπασπιστών, που απέκτησαν το βαθμό 
εντός του ιδίου ημερολογιακού έτους*. 

3. Στο άρθρο 7 του ν.δ. 445/1974 προστίθεται παράγραφος 
10 ως ακολούθως: 

ΊΟ. Οι μονιμοποιούμενες εθελόντριες του ν. 705/1977 
προάγονται στον επόμενο βαθμό, αφού ολοκληρωθεί η 
προαγωγή των ομοιοβάθμων τους μονίμων υπαξιωματικών 
- ανθυπασπιστών, οι οποίοι απέκτησαν, στο ίδιο ημερολο¬ 
γιακό έτος, τον αντίστοιχο βαθμό*. 

4. Το άρθρο 10 του ν.δ, 445/1974 αντικαθίσταται ως 
ακολούθως: 

*'Αρθρο 10: Σε κάθε Κλάδο των Ενόπλων Δυνάμεων 
τηρείται επετηρίδα ως ακολούθως: 

α. Στοατόο Ξηράς 

(1) Για τους Ανθυπασπιστές και Υπαξιωματικούς Όπλων, 
ενιαία κατά γενική σειρά αρχαιότητας. 

(2) Για τους τεχνίτες Όπλων, χωριστά κατά Όπλο. 

(3) Για τους φροντιστές ενιαία για όλα τα Όπλα και τα 
Σώματα. 

(4) Για τους λοιπούς Σωμάτων χωριστά κατά Σώμα ή 
γενική ειδικότητα. 

(5) Για τις μονιμοποιούμενες εθελόντριες του ν. 705/ 
1977 κατά Όπλα ενιαία κατά γενική σειρά αρχαιότητος και 
ξεχωριστή για κάθε Σώμα με γενική σειρά αρχαιότητος 
εντός εκάστου Σώματος*. 

β. Ναυτικό 

(1) Γενικής Ειδικότητος Υπηρεσιών 

(2) Γενικής Ειδικότητος Τεχνών 

(3) Γ ενικής Ειδικότητος Φάρων (Φαροφυλάκων) 

(4) Ενιαίας για όλες τις ειδικότητες και τέχνες των 
μονιμοποιουμένων εθελοντριών του ν. 705/1977. 

γ. Αεροπορία 

(1) Ραδιοναυτίλων 

(2) Τεχνικής υποστηρίξεως 

(3) Υπηρεσιών υποστηρίξεως 

(4) Μουσικών 

(5) Μονιμοποιουμένων εθελοντριών του ν. 705/1977 ενιαία 
για όλες τις ειδικότητες. 

5. · Στο άρθρο 11 του ν.δ. 445/1974 προστίθενται παρά¬ 
γραφοι 4 και 5 ως ακολούθως: 

*4. Για τις μονιμοποιούμενες εθελόντριες του ν. 705/1977 
υφίστανται ίδιες οργανικές θέσεις στο βαθμό του Ανθυπα- 
σπιστού, οριζόμενες σύμφωνα με την παράγραφο 1 του 
παρόντος άρθρου με ανακατανομή των υφισταμένων θέσεων. 

5. Οι οργανικές θέσεις των εθελοντριών γυναικών που 
καθορίστηκαν με τις υπαριθ. α) Φ.002.2/1/486563/Σ.2/7-1- 


1982/ΥΕΘΑ/ΓΕΣ/ΔΟΡ, β)Φ.002.1/3β/346221/Σ.305/25 Ιουλ. 
1988/ΥΕΘΑ/ΓΕΣ/ΔΟΡ (ΦΕΚ 620 Β'), γ) Φ.002.1/14/282746/ 
Σ. 119/3 Απρ. 1989 ΥΕΘΑ/ΓΕΣ/ΔΟΡ (ΦΕΚ 243 Β') και δ) 
Φ.432.2/12/82/Σ.1549/30-3-1982/ΥΕΘΑ/ΓΕΝ/Β1/ΙΙ κοινές 
α ποφάσεις των Υπουργών Εθνικής Άμυνας και Οικονομικών 
είναι θέσεις μονίμων Υπαξιωματικών που καλύπτονται από 
εθελόντριες του ν. 705/1977 και μονίμους υπαξιωματικούς 
(άνδρες και γυναίκες)*. 

6. Στο άρθρο 46 του ν.δ. 445/74 προστίθενται παράγραφοι 
13 και 14.ως ακολούθως: 

Ί3. Οι μονιμοποιούμενοι εθελοντές και εθελόντριες α¬ 
ναλαμβάνουν δετή υποχρέωση παραμονής στις Ε.Δ. από 
της μονιμοποιήσεώς τους. 

Ειδικά οι μονιμοποιούμενοι Εθελοντές Μουσικού αναλαμ¬ 
βάνουν 9ετή υποχρέωση παραμονής στις Ε.Δ. από τη 
χρονολογία κτήσεως του βαθμού του Λοχίου, Σμηνίου και 
Κελευστοΰ. 

14.Όσοι παραμένουν με ανακατάταξη ή ως εθελοντές, 
θα υπόκεινται σε κρίση από το αρμόδιο Συμβούλιο γ^α την 
περαιτέρω παραμονή τους στις Ένοπλες Δυνάμεις ανά 
διετία ή τριετία αντίστοιχα με δυνατές κρίσεις: 

α. Διατηρητέου 

β. Μη διατηρητέου 

Οι κρινόμενοι μη διατηρητέοι απολύονται των τάξεων των 
Ε.Δ..* 

7. Η παράγραφος 3 του άρθρου 7 του ν. 705/1977 (ΦΕΚ 
279 Α') αντικαθίσταται ως ακολούθως: 

*3. Μετά την εκπλήρωση της ως άνω υποχρεώσεως, 
αυτές δύνανται να ζητήσουν την παραμονή τους σπς 
Ένοπλες Δυνάμεις ανακατατασσόμενες ή μονιμοποιούμενες 
ή ως εθελόντριες κατά τα οριζόμενα από τις εκάστοτε 
ισχύουσες δια τους άρρενες σχετικές διατάξεις.* 

8. Η ισχύς του παρόντος άρθρου αρχίζει από 1ης Νοεμ¬ 
βρίου 1991. 

Άρθρο 23 

Στο άρθρο 53 του α.ν, 833/1937 *Περί Στελέχους Εφέδρων 
Αξιωματικών του κατά γην Στρατού* (ΦΕΚ 351 Α') προστίθεται 
παράγραφος 7 ως εξής: 

*7. Με προεδρικό διάταγμα, που εκδίδεται μετά από 
πρόταση του Υπουργού Εθνικής Άμυνας, μπορεί να απο- 
νέμετάι ο βαθμός του Εφέδρου Υπολοχαγού ή αντιστοίχων 
των άλλων Κλάδων των Ενόπλων Δυνάμεων κατά τα ορι¬ 
ζόμενα στο παρόν άρθρο σε αθλητές ή αθλήτριες ηλικίας 
μέχρι 35 ετών, που κατέλαβαν ή θα καταλάβουν μια από 
τις πρώτες τρεις (3) θέσεις σε ατομικό ή ομαδικό κανονικό 
άθλημα, κατά τη" διάρκεια Ολυμπιακών Αγώνων. Αυτοί έχουν 
όλα τα δικαιώματα και τις υποχρεώσεις των Μονίμων Α¬ 
ξιωματικών, καθίστανται μέτοχοι των οικείων Μετοχικών 
Ταμείων και του Ταμείου Αλληλοβοήθειας Αξιωματικών και 
παραμένουν σπς Ένοπλες Δυνάμεις, εφόσον το επιθυμούν, 
μέχρι τη συμπλήρωση, πλήρους συνταξίμου υπηρεσίας ε¬ 
ξελισσόμενοι μέχρι του βαθμού του Αντισυνταγματάρχου 
και αντιστοίχων. Οι προαγωγές των ανωτέρω ενεργούνται 
σύμφωνα με τα ισχύοντα για τους Μόνιμους Αξιωματικούς 
κατά τα οριζόμενα από τον εκάστοτε ισχύοντα νόμο περί 
Ιεραρχίας και Προαγωγών των Μονίμων Αξιωματικών. 

Άρθρο 24 

Παρατείνεται από τότε που έληξε και για έξι (6) μήνες 
από τη δημοσίευση του παρόντος νόμου, ή από το άρθρο 

9 παρ.1 του ν. 1911/1990, ταχθείσα εξάμηνη αποκλειστική 
προθεσμία για την υποβολή των δικαιολογητικών, που προ- 
βλέπονται από το άρθρο 2 του β.δ. 442/1960 "Περί καθο¬ 
ρισμού των στερουμένων κατοικίας Αξιωματικών των δι- 
καιθυμένων τοιαύτης παρά του Α.Ο.Ο.ΑΛ Δικαίωμα υποβολής 
δικαιολογητικών έχουν και αυτοί οι οποίοι διεγράφησαν 
αυτεπαγγέλτως με απόφαση του Δ.Σ./Α.Ο.Ο.Α. κατ'εφαρ- 
μογή της διατάξεως του ν. 1911/1990, ανακαλουμένης για 
αυτούς της σχετικής αποφάσεως του Δ.Σ.. 

Άρθρο 25 

Η παρ. 3 του άρθρου 1 του ν. 1911/1990 αντικαθίσταται 
ως ακολούθως: 

"3. Το ποσοστό των εισαγόμενων γυναικών στις Ανώτατες 
Στρατιωτικές Σχολές, σύμφωνα με την παράγραφο 1 του 
παρόντος άρθρου, καθορίζεται κατ' έτος με απόφαση του 
Υπουργού Εθνικής Άμυνας, μετά πρόταση του κατά Κλάδο 
οικείου Ανώτατου Συμβουλίου. Εξ άλλου το ποσοστό των 
εισαγόμενων στη Σχολή Αξιωματικών Νοσηλευτικής ανδρών 
καθορίζεται κατ' έτος με απόφαση του Υπουργού Εθνικής 
Άμυνας μετά από πρόταση του Γ.Ε.ΕΘ.Α.' 

Άρθρο 26 

Με απόφαση του Υπουργού Εθνικής Άμυνας, μετά από 
πρόταση του Γενικού Επιτελείου Ναυτικού, είναι δυνατό να 
ορίζονται ως μέλη του Συμβουλίου Θαλασσίας Αγωνιστικής 
εκπρόσωποι και άλλων σωματείων ή ομοσπονδιών, που 
έχουν σχέση με τα θαλάσσια αγωνίσματα, πλέον των ανα- 
φερόμενων στην παράγρ. 1 του άρθρου 1 του ν. 2890/1954 
(ΦΕΚ 146 Α'), Με απόφαση του Υπουργού Εθνικής Άμυνας, 
μετά από πρόταση του Γενικού Επιτελείου Ναυτικού, είναι 
επίσης δυνατή η προσαρμογή των τίτλων των σωματείων 
και ομοσπονδιών, που αναγράφονται στην προαναφερόμενη 
διάταξη, ώστε να προσαρμόζονται στα εκάστοτε ισχύοντα. 

Άρθρο 27 

Στο άρθρο 2 του ν.δ. 1033/1971 (ΦΕΚ 232 Α') η παρά¬ 
γραφος 7 αριθμείται ως παράγραφος 8 και προστίθεται νέα 
παράγραφος 7, η οποία έχει ως εξής: 

'Ί. Με απόφαση του Υπουργού Εθνικής Άμυνας μπορεί 
να προβλέπεται η χρησιμοποίηση, και άλλων κατηγοριών 
στρατιωτικού προσωπικού στο Τάγμα Εκκαθαρίσεως Ναρ¬ 
κοπεδίων Ξηράς (Τ.Ε.Ν.Ξ.) πλέον των αναφερόμενων στην 
προηγούμενη παράγραφο. Για τα θέματα της οικονομικής 
αποζημιώσεως, ευεργετημάτων και χρόνου υπηρεσίας και 
διοικήσεως των νέων κατηγοριών στρατιωτικού προσωπικού, 
που θα χρησιμοποιείται στο Τ.Ε.Ν.Ξ. εφαρμόζονται αναλόγως 
οι αντίστοιχες διατάξεις του ν.δ. 1033/1971. 

Άρθρο 28 

Στην παράγραφο 2 του άρθρου 3 του π.δ. -904/1978 
προστίθεται εδάφιο η , που έχει ως εξής: 

'η. Καταδυτικό, αλεξιπτωτιστή και υποβρύχιου καταστρο- 
φέα, αναπηρικό, για τους αξιωματικούς και ανθυπασπιστές 
που έχουν μεταταγεί ή μετατάσσονται στην κατάσταση Π.Δ. 
και έχουν υπηρετήσει σε υποβρύχια ή διατελέσει σε κατά¬ 
σταση ενέργειας αλεξιπτωτιστή ή ενέργειας υποβρύχιου 
καταστροφέα όπως ορίζεται με το άρθρο 43 του α.ν. 
1854/1951 και όπως αυτό αντικαταστάθηκε με το άρθρο 4 


του ν. 148/1975 *Περί επεκτάσεως των νόμων 2588/1921, 
4506/1930, 4667/1930 και 5202/1931 κ.λπΛ 

Άρθρο 29 

1. Μετά το τέλος της περιπτώσεως β' της παρ. 4 του 
άρθρου 8 του ν.δ. 178/1969 (ΦΕΚ 7Ι Α), όπως ισχύει 
σήμερα, διαγράφεται η τελεία, τίθεται κόμμά και προστίθεται 
η φράση "καθώς και οι αξιωματικοί εξ υπαξιωματικών, που 
είναι κάτοχοι πτυχίου ανώτατης σχολής". 

2. Η ρύθμιση της προηγούμενης παραγράφου ισχύει και 

για τους αποστρατευθέντες από 1.1.1989 μέχρι της ισχύος 
του παρόντος νόμου. ι. 

3. Η περίπτωση γ' της παραγρ. 4 Χ του άρθρου 8 του ν.δ. 
178/1969 αντικαθίσταται ως ακολούθως: 

"γ. Ο βαθμός του ΑντιΠλοιάρχου. 

Μέχρι του βαθμού αυτού δύναται να εξελιχθούν οι αξιω¬ 
ματικοί του οικονομικού σώματος, που είναι τελειόφοιτοι 
ανώτατης σχολής. Εφ' όσον αποκτήσουν το πτυχίο της 
ανώτατης σχολής μπορούν να εξελιχθούν περαιτέρω ως 
ανωτέρω." 

4. Στην παρ. 4 του άρθρου 8 του ν.δ. 178/1969 προστίθεται 
περίπτωση δ' ως ακολούθως: 

"δ. Ο βαθμός του Πλωτάρχου. 

Μέχρι του βαθμού αυτού δύνανται να εξελιχθούν οι αξιω¬ 
ματικοί Πληρωμάτων Στόλου/Υπηρεσιών." 

Άρθρο 30 

Η προβλεπόμενη από το άρθρο 17 παρ. 5 εδάφιο γ' του 
ν. 1213/1981 εξέλιξη των Αξιωματικών Διδασκάλων του 
Π.Ν., τροποποιούμενη καθορίζεται μέχρι το βαθμό του Αρ¬ 
χιπλοιάρχου. Στο βαθμό αυτόν προάγονται οι Πλοίαρχοι 
Διδάσκαλοι, εφόσον έχουν κριθεί ως ευδοκίμως τερματίσα- 
ντες τη σταδιοδρομία τους ή ως μη διατηρητέοι ή ως 
προακτέοι και τίθενται σε αυτεπάγγελτη .αποστρατεία εντός 
μηνός από την προαγωγή τους. Η διάταξη αυτή εφαρμόζεται 
και για τους Πλοιάρχους Αξιωματικούς Διδασκάλους, οι 
οποίοι .εξήλθαν της υπηρεσίας, χωρίς δυσμενή κρίση, μετά 
την ισχύ των νόμων 1135/1981 και 1213/1981, άνευ δι¬ 
καιώματος λήψεως αναδρομικών αποδοχών ή συντάξεως. 

Άρθρο 31 

1. Οι οργανικές θέσεις της γενικής ειδικότητας των 
Δικαστικών Γραμματέων τόυ Δικαστικού Σώματος των Ε¬ 
νόπλων Δυνάμεων αυξάνονται κατά δέκα (10) και κατανέ- 
μονται κατά βαθμό με κοινή απόφαση των Υπουργών Εθνικής 
Άμυνας και Οικονομικών. 

2. Η πλήρωση των κατά την προηγούμενη παράγραφο 
δημιουργουμένων δέκα (10) θέσεων θα γίνει με απόφαση 
του Υπουργού Εθνικής Αμυνας και κατά σειρά επιτυχίας 
από τους επιλαχόντες του πίνακα επιτυχίας του διαγωνισμού, 
που προκηρύχθηκε με την υπ' αριθμ. 24/92 ΕΔΥΕΘΑ/ΓΕΕΘΑ, 
ο οποίος θα εξακολουθήσει να ισχύει μέχρι την πλήρωση 
των θέσεων αυτών. 

Άρθρο 32 

1. Η εξόφληση του χρέους προς το Δημόσιο, των δια- 
γραφέντων σπουδαστών της Στρατιωτικής Σχολής Αξιωμα¬ 
τικών Σωμάτων, λόγω μη περαιώσεως των σπουδών τους 
- στον προβλεπόμενο χρόνο, ο οποίος ορίζεται για κάθε 
σχολή, αρχίζει ένα (1) έτος μετά την ημερομηνία διαγραφής 



4290 


ΕΦΗΜΕΡΙΣ ΤΗΣ ΚΥΒΕΡΙΜΗΣΕβΣ (ΤΕΥΧΟΣ ΠΡΟΤΟΙ 


τους ή την ημέρα της οριστικής απολύσεως από τις τάξεις 
του στρατού προκειμένου για τους άρρενες. 

2. Το χρέος παραμένει ως έχει χωρίς προσαυξήσεις στο 
ένα (1) έτος. Πέραν αυτού ρυθμίζεται σε τόσες ετήσιες 
δόσεις χωρίς προσαυξήσεις όσα και τα έτη σπουδών που 
αναφέρονται στον καταλογισμό. 

3. Η ισχύς της διάταξης έχει εφαρμογή από την 1.10.1990. 

Άρθρο 33 

1. Η παράγραφος 1 του άρθρου 14 του ν.δ. 398/1974 
(ΦΕΚ 116 Α') τροποποιείται ως ακολούθως: 

"1· Επί τουεκάστοτε βασικού μισθού, της προσαυξήσεως 
ευδόκιμου παραμονής, του επιδόματος πολυετούς υπηρεσίας 
και του επιδόματος εξομαλύνσεως διαφορών μισθολογίου, 
εφόσον τό τελευταίο τούτο επίδομα υπολογίζεται στο χο¬ 
ρηγούμενο εφάπαξ βοήθημα των μετόχων των Ταμείων 
Αλληλοβοήθειας, ενεργείται πάγια κράτηση μέχρι 4%, η 
οποία ορίζεται με κοινές αποφάσεις των Υπουργών Εθνικής 
Άμυνας και Οικονομικών, κατόπιν εισηγήσεων των Διοικη¬ 
τικών Συμβουλίων των Ταμείων Αλληλοβοήθειας·. 

2. Στο άρθρο 17 του ν.δ. 398/1974 προστίθεται παρά¬ 
γραφος 9 ως ακολούθως: 

'9. Στον καθορισμό του χορηγούμενου εφάπαξ βοηθήματος 
της παραγράφου 1 του παρόντος άρθρου δύναται, με 
απόφαση των Διοικητικών Συμβουλίων των Ταμείων, που 
εκδίδεται εφάπαξ και εγκρίνεται από τον Υπουργό Εθνικής 
Αμυνας, να συνυπολογίζεται και το επίδομα εξομαλύνσεως 
διαφορών μισθολογίου·. 

Άρθρο 34 

Η ειδική αποζημίωση για πρόσθετη εργασία, η οποία 
χορηγήθηκε στοϋς υπαλλήλους του Δημοσίου και των νο¬ 
μικών προσώπων δημοσίου δικαίου με τους ν. 1858/1989 
(ΦΕΚ 148 Α'), ν. 1859/1989 (ΦΕΚ 153 Α'), ν. 1881/1990 
(ΦΕΚ 42 Α') και ν. 2019/1992 (ΦΕΚ 34 Α') και μετετράπη 
από 1-7-1992 με το άρθρο 41 του ν. 2065/1992 (ΦΕΚ 113 
Α') σε ειδικό επίδομα, χορηγείται από 1-1-1993 για τον 
ίδιο σκοπό και με τις ίδιες διακρίσεις και στους στρατιωτικούς, 
αποκλειστικά των Ενόπλων Δυνάμεων, πλήν των υπηρε- 
τούντων θητεία κανονική ή παρατεταμένη. 

Το κατά το προηγούμενο εδάφιο επίδομα δεν λαμβάνεται 
υπόψη για τον υπολογισμό του επιδόματος εξομάλυνσης. 

Άρθρο 35 

Το εδάφιο ε' της παραγράφου 1 του άρθρου 47 του ν.δ. 
178/1969, που προσετέθη με το άρθρο 14 του ν. 1213/1981 
(ΦΕΚ 275 Α'), αντικαθίσταται ως ακολούθως: 

"Συνταγματάρχες του Θρησκευτικού, Δικαστικοί Γραμμα¬ 
τείς και Διαχειριστές Υγειονομικού, εφόσον έχουν πτυχίο 
ανώτατης σχολής. Η διάταξη αυτή εφαρμόζεται και για 
τους, προ της ισχύος του παρόντος, αποστρατευθέντες 
Συνταγματάρχες Διαχειριστές Υγειονομικού, πτυχιούχους 
ανώτατης σχολής..Η κρίση αυτών γίνεται από τα αρμόδια 
Συμβούλια, όπως προβλέπεται". 

Άρθρο 36 

Οι διατάξεις του άρθρου 37 του ν. 1193/1981 (ΦΕΚ 220 
Α') έχουν ανάλογη εφαρμογή και για τους παρασκευαστές 


των ερευνητικών κέντρων, που εποπτεύονται από το Υ¬ 
πουργείο Εθνικής Αμυνας, με τα αυτά προσόντα κατέχουν 
αποφοιτήσει μέχρι και το έτος 1975. 

Άρθρο 37 

1. Έφεδροι κατ' απονομήν αξιωματικοί, υπηρετούντες 
κατά τη δημοσίευση του παρόντος, δϋνανται να μονιμο¬ 
ποιούνται με το βαθμό που φέρουν κατόπιν αιτήσεώς τους 
και ανάλογα με τις υπηρεσιακές ανάγκες. 

2. Η μονιμοποίηση ενεργείται με προεδρικό διάταγμα, 
κατόπιν προτάοεως του Υπουργού Εθνικής Άμυνας, ύστερα 
από απόφαση του οικείου Ανώτατου Συμβουλίου. Η περί 
μονιμοποιήσεως κρίση στηρίζεται στην προσωπική αντίληψη 
των μελών του Συμβουλίου και στα ουσιαστικά προσόντα 
των κρινομένων. 

3. Οι μονιμοποιούμενοι εντάσσονται στην αντίστοιχη ε¬ 
πετηρίδα της ειδικότητάς τους, στο αριστερό των μπηρε- 
τούντων ομοιοβάθμων τους, διατηρούντες τη μεταξύ τους 
αρχαιότητα, ανεξάρτητα από την ύπαρξη κενών οργανικών 
θέσεων. 

Άρθρο 38 

Το επιστημονικό και.ερευνητικό προσωπικό, που προσε- 
λήφθη σύμφωνα με τις διατάξεις του ν. 993/1979 (ΦΕΚ 281 
Α') και υπηρετεί μέχρι σήμερα στα Ερευνητικά Κέντρα 
(ΓΕΤΕΝ, ΚΕΤΑ, ΚΕΤΕΣ) του Υ.ΕΘ.Α. μπορεί να ενταχθεί 
με απόφαση του Υ.ΕΘ.Α. μετά από εισήγηση του προβλε- 
πομένου από το άρθρο 2 του ν.δ. 125/1974 (ΦΕΚ 319 Α') 
Συμβουλίου, στο ειδικό επιστημονικό προσωπικό του νόμου 
αυτού (ν. 125/1974), όπως τροποποιήθηκε με το ν. 609/1977 
(ΦΕΚ 164 Α'). 

Άρθρο 39 

Οι διατάξεις του άρθρου 3 του ν. 1485/1984 επεκτείνονται 
και ισχύουν από 1ης Ιανουάριου 1993 και για το προσωπικό 
της Εθνικής Μετεωρολογικής Υπηρεσίας, που εργάζεται με 
το σύστημα εικοσιτετράωρης απασχόλησης (Φυλακές). 

Άρθρο 40 

Στο άρθρο 25 του ν.δ. 1044/1971 προστίθεται παράγραφος 
3, που έχει ως εξής: 

'3. α) Ο τρόπος εκμισθώσεως αποφασίζεται δια πλειο- 
ψηφίας των δικαιούχων. Σε περίπτωση ισοψηφίας η πλειο- 
ψηφία διαμορφώνεται βάσει κριτηρίων περιλαμβανομένων 
σε απόφαση του Υπουργού Εθνικής Άμυνας που θα εκδοθεί. 

β) Με την παρούσα διάταξη ρυθμίζονται αναδρομικά και 
περιπτώσεις για πς οποίες μέχρι τη δημοσίευση του πα¬ 
ρόντος δεν έχει αποφασισθεί ο τρόπος εκμεταλλεύσεως 
σύμφωνα με τα ανωτέρω. 

Άρθρο 41 

Κυρώνονται και έχουν ισχύ νόμου οι επόμενες αποφάσεις 
- α. Φ. 420/25/Γ. 1092/Σ. 523 

Ρύθμιση στρατιωτικών υποχρεώσεων ορισμένων κατηγο¬ 
ριών στρατευσίμων, ανυποτάκτων και οπλιτών. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

Έχοντας υπόψη: 

α. Τις διατάξεις του νόμου 1763/88 "Στρατολογία των 
Ελλήνων" (ΦΕΚ 57 Α). 

β. Τα σοβαρά ατομικά, οικογενειακά και λοιπά προβλήματα 
που αντιμετωπίζουν ορισμένες κατηγορίες στρατευσίμων, 
ανυποτάκτων και οπλιτών μεγάλης ηλικίας. 

γ. Τις υπηρεσιακές δυνατότητες που υπάρχουν για ευερ¬ 
γετική, από στρατολογική άποψη, μεταχείριση των παραπάνω 
ατόμων, 

ΑΠΟΦΑΣΙΖΟΥΜΕ 

Άρθρο 1 

Στους υπόχρεους μειωμένης θητείας δωδεκάμηνης διάρ¬ 
κειας μεταφ£ρονται και οπλίτες που είναι πατέρες ενός 
τέκνου. ■ 

Άρθρο 2 

Στις διατάξεις της παραγράφου 6 του άρθρου 30 του 
νόμου 1763/88 "Στρατολογία των Ελλήνων" υπάγονται όλοι 
οι κατά την ημερομηνία έναρξης της ισχύος του νόμου 
αυτού (25-9-1988) υπόχρεοι σε στράτευση, οι οποίοι απέ¬ 
κτησαν την ιδιότητα του μετανάστη μέχρι την ημερομηνία 
έναρξης της ισχύος της παρούσας. 

Άρθρο 3 

1. Εξαιρούνται από τις προσκλήσεις για κατάταξη στις 
Ένοπλες Δυνάμεις όσοι Έλληνες υπήκοοι (πλην λιποτακ¬ 
τών) των κλάσεων 1966 μέχρι και 1980 (γεννηθέντες κατά 
τα έτη 1945-1959), είχαν κατά την ημερομηνία έναρξης 
της ισχύος του νόμου 1763/88 (25-9-1988) και συνεχίζουν 
να διατηρούν, εκτός της Ελληνικής και ξένη υπηκοότητα 
ή απεριόριστης διάρκειας άδεια μόνιμης εγκατάστασης ή 
εργασίας σε οποιαδήποτε ξένη χώρα. Όσοι από αυτούς 
διατέλεσαν ή διατελούν σε ανυποταξία, εξαιρούνται της 
πρόσκλησης για την οποία ήταν ή είναι ανυπότακτοι και 
κατά συνέπεια τακτοποιούνται για την ανυποταξία τους. 

2. Η προαναφερόμενη εξαίρεση είναι απεριόριστης διάρ¬ 
κειας, αρχίζει από την ημερομηνία κατά την οποία ο κάθε 
ενδιαφερόμενος είχε ή έχει υποχρέωση για κατάταξη στις 
τάξεις των Ενόπλων Δυνάμεων και διακόπτεται είτε με την 
απώλεια των λόγων χορήγησής της είτε με τη συμπλήρωση 
εξάμηνης παραμονής μέσα στο ίδιο έτος στην Ελλάδα είτε 
με σχετική αίτηση του ενδιαφερομένου. 

3. Η παράγραφος 8 του άρθρου 8 του νόμου 1763/88 
έχει ανάλογη εφαρμογή και για την παραπάνω εξαίρεση. 

Αρθρο 4 

1. Οι υπόχρεοι εκγύμνασης και οι υπόχρεοι μειωμένης 
θητείας δωδεκάμηνης ή εξάμηνης διάρκειας για οικογενεια¬ 
κούς λόγους, των κλάσεων 1975 μέχρι και 1980 (γεννηθέντες 
κατά τα έτη 1954 μέχρι και 1959), δύνανται, αν επιθυμούν, 
να εξαγοράσουν το υπόλοιπο της στρατεύσιμης υποχρέωσής 
τους μετά τη συμπλήρωση τετράμηνης πραγματικής στρα¬ 
τιωτικής υπηρεσίας, οπότε και απολύονται οριστικά από τις 
τάξεις των Ενόπλων Δυνάμεων. Όσοι από αυτούς διατέ- 
λεσαν ή διατελούν σε ανυποταξία εξαιρούνται, μετά την 
εξαγορά, της πρόσκλησης για την οποία ήταν ή είναι 
ανυπότακτοι και κατά συνέπεια τακτοποιούνται για την 
ανυποταξία τους. 


2. Όσοι από τους παραπάνω επιθυμούν την τμηματική 
εκπλήρωση της τετράμηνης στρατιωτικής ψτοχρέωσης, α¬ 
πολύονται προσωρινά με τη συμπλήρωση δίμηνης στρατιω¬ 
τικής υπηρεσίας, εφόσον κατετάγησαν ή θα καταταγούν 
στις τάξεις των Ενόπλων Δυνάμεων μέχρι 31 Δεκεμβρίου 
1991 και εφόσον εξαγοράσουν όλες τις πλέον των τεσσάρων 
μηνών στρατιωτικές υποχρεώσεις τους με τη συμπλήρωση 
της δίμηνης αυτής στρατιωτικής υπηρεσίας. Αυτοί που θά 
απολυθούν προσωρινά, υποχρεούνται σε επανακατάταξη 
μέχρι 31 Δεκεμβρίου 1992 για εκπλήρωση και του δεύτερου 
διμήνου, άλλως κηρύσσονται ανυπότακτοι. 

Αρθρο 5 

Όσοι από τους στρατευσίμους ή οπλίτες των κλάσεων 
1980 και παλαιοτέρων, ^απέκτησαν μέχρι την ημερομηνία 
έναρξης της ισχύος του ν. 1763/1988 (25-9-1988), την 
ιδιότητα του μετανάστη σε χώρα που καθορίζονταν από τις 
διατάξεις του προηγούμενου αυτού στρατολογικού νομο-· - 
θετικού καθεστώτος και σύμφωνα με τις διατάξεις εκείνες,: 
δύνανται, αν επιθυμούν, να εξαγοράσουν τις στρατιωτικές 
υποχρεώσεις τους, εφόσον εξακολουθούν να διατηρούν την 
ιδιότητα αυτή κατά την ημερομηνία της εξαγοράς ή κατά¬ 
ταξης στις Ένοπλες Δυνάμεις. 

Άρθρο 6 

Η υπαγωγή των ενδιαφερομένων στις διατάξεις των προη¬ 
γουμένων άρθρων γίνεται από το αρμόδιο Στρατολογικό 
γραφείο κατόπιν υποβολής σε αυτό αίτησης και των πα¬ 
ρακάτω δικαιολογητικών: 

α. Για την υπαγωγή στα άρθρα 1 και 4 : Τα δικαιολογητικά 
που προβλέπονται από τις διατάξεις του άρθρου 9 του ν. 
1763/88 και της υπουργικής απόφασης που έχει εκδοθεί 
για την εφαρμογή τους. 

β. Για την υπαγωγή στα άρθρα 2, 3 και 5 : Πιστοποίηση 
της αρμόδιας Ελληνικής Προξενικής Αρχής από την οποία 

να προκύπτουν τα κατά περίπτωση απαραίτητα στοιχεία. 

1 

Αρθρο 7 

Στις διατάξεις του άρθρου 5 της Φ. 420/150/Γ. 2088/Σ. 
3580/ 1-9-89 απόφασης ΥΕΘΑ, υπάγονται και οι στρατεύ¬ 
σιμοι των κλάσεων 1991 και παλαιοτέρων οι οποίοι απέ¬ 
κτησαν ή αποκτούν όλες τις απαιτούμενες προϋποθέσεις 
μέχρι την προηγουμένη της ημερομηνίας που είχαν ή έχουν 
υποχρέωση να καταταγούν στις τάξεις των Ενόπλων Δυ¬ 
νάμεων εξαιτίας λήξης ή διακοπής της νόμιμης παραμονής 
τους έξω από αυτές. 

Αρθρο 8 

1. Εξαιρούνται από τις προσκλήσεις για κατάταξη στις 
Ενοπλες Δυνάμεις οι μεταπτυχιακοί σπουδαστές (για συ¬ 
μπλήρωση της μόρφωσης ή για τη λήψη διδακτορικού 
διπλώματος) και οι διαπρέποντες σε επιστημονικές εργασίες 
ή έρευνες κάτοχοι μεταπτυχιακού τίτλου σπουδών ή διδα¬ 
κτορικού διπλώματος, οι οποίοι έχουν υποτροφία που τους 
χορηγήθηκε πριν από την ημερομηνία έναρξης της ισχύος 
του ν. 1763/88 (25-9-1988) και των οποίων η αναβολή ή 
η εξαίρεση από τις προσκλήσεις για οποιοδήποτε λόγο 
έληξε από 25-9-1988 μέχρι την. ημερομηνία έναρξης της 
ισχύος της παρούσης. Την εξαίρεση δικαιούνται και οι τυχόν 

καταταγέντες με την 91Β7ΕΣΣΟ εφόσον πληρούν τις σχε¬ 
τικές προϋποθέσεις. 

2. Για τη διάρκεια της προαναφερόμενης εξαίρεσης, τις 
λοιπές προϋποθέσεις, τα απαιτούμενα δικαιολογητικά και 
τη διαδικασία χορήγησής της, έχουν εφαρμογή οι διατάξεις 
της Φ. 421. 5/11/269514/23-10-84 απόφασης του Αναπλη¬ 
ρωτή Υπουργού Εθνικής Αμύνης (ΦΕΚ 769 Β). Ειδικά στους 
διαπρέποντες η εξαίρεση χορηγείται με απόφαση της Διεύ¬ 
θυνσης Στρατολογικού του Γενικού Επιτελείου Εθνικής 
Αμύνης, με βάση δικαιολογητικά και σύμφωνα με διαδικασία 
που θα καθορισθούν από αυτή. 

Αρθρο 9 

Τα χρηματικά ποσά που καταβάλλονται με βάση τις δια¬ 
τάξεις της απόφασης αυτής ή οποιαδήποτε άλλη διάταξη 
για τήν εξαγορά κάθε μήνα στρατεύσιμης υποχρέωσης ή 
πρόσθετης στρατιωτικής υπηρεσίας καθορίζονται από 1-5- 
1991 σε είκοσι χιλιάδες (20. 000) δραχμές. Για τους προερ¬ 
χόμενους από χώρες του Ανατολικού Συνασπισμού ή την 
Τουρκία τα χρηματικά ποσά καθορίζονται, από 1-5-1991 σε 
τρεις χιλιάδες (3.000) δραχμές για κάθε μήνα. Και στις δύο 
περιπτώσεις τα χρηματικά αυτά ποσά περιέρχονται στον 
προϋπολογισμό του Υπουργείου Εθνικής Αμύνης και διατί¬ 
θενται για τη βελτίωση των συνθηκών διαβίωσης στρατιω¬ 
τικού προσωπικού, δύνανται δε να αναπροσαρμόζονται με 
απόφαση του Υπουργού Εθνικής Αμύνης που δημοσιεύεται 
στην Εφημερίδα της Κυβερνήσεως. 

Αρθρο 10 

1. Διοικητικές και ερμηνεϋτικές οδηγίες για την εφαρμογή 
της απόφασης αυτής εκδίδονται, εφόσον απαιτηθούν, από 
τη Διεύθυνση Στρατολογικού του Γ ενικού Επιτελείου Εθνικής 
Αμύνης. 

2. Η απόφαση αυτή να δημοσιευθεΐ στην Εφημερίδα της 
Κιβερνήσεως, να ισχύσει από τη δημοσίευσή της και να 
κυρωθεί με νόμο. 

Αθήνα, 7 Μαρτίου 1991 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 
ΙΩΑΝΝΗΣ Μ. ΒΑΡΒΙΤΣΙΩΤΗΣ 

β. Φ. 951/14/451411 

Επιχορήγηση Μετοχικού Ταμείου Στρατού 
ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

1. Έχοντας υπόψη τις διατάξεις: 

α. Του ΑΝ 585/68 "Περί καταργήσεως διατάξεων καθο- 
ριζουσών κατώτατα όρια επιχορηγήσεων εκ του Κρατικού 
Προϋπολογισμού προς Νομικά Πρόσωπα Δημοσίου και Ι¬ 
διωτικού Δικαίου, Οργανισμούς και Ιδρύματα*. 

β. Του ΝΔ 321/69 "Περί Κώδικος Δημοσίου Λογιστικού*. 

γ. Του ΝΔ 721/70 "Περί Οικονομικής Μερίμνης και Λο- 
γισπκού των Ενόπλων Δυνάμεων*. 

δ. Του Ν. 660/77 "Περί Υπουργείου Εθνικής Αμύνης και 
των Οργάνων της' Ανωτάτης Διοικήσεως και Ελέγχου των 
Ενόπλων Δυνάμεων*. . 


ΑΠΟΦΑΣΙΖΟΥΜΕ 

2. Εγκρίνουμε την επιχορήγηση του Μετοχικού Ταμείου 
Στρατού (Μ.Τ.Σ.) από τον Προϋπολογισμό του Υπουργείου 
Οικονομικών κατά τα τρία επόμενα έτη ως ακολούθως: 
α. Έτος 1990 με δύο δισεκατομμύρια (2.000.000.000) δρχ. 
β. Έτος 1991 με δύο δισεκατομμύρια (2.000.000.000) δρχ. 
γ. Έτος 1992 με ένα δισεκατομμύριο (1.000.000.000) δρχ. 
προκειμένου να καλύψει υφιστάμενο χρηματικό έλλειμμα, 
που δημιουργήθηκε από την άσκηση Κοινωνικής Πολιτικής 
της Πολιτείας, χωρίς επιχορήγησή του. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κυρωθεί με Νόμο. 

Αθήνα, 31 Ιανουάριου 1990 
ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΤΖΑΝΝΗΣ ΤΖΑΝΝΕΤΑΚΗΣ ΓΕΩΡΓΙΟΣ Σ0ΥΦΛΙΑΣ* 

Άρθρο. 42 

Από την έναρξη ισχύος του νόμου αυτού καταργούνται: 
α. Τα άρθρα 42-60 του ν. δ. 1400/1973 (ΦΕΚ 114 Α) 
όπως τροποποιήθηκαν με το άρθρο 2 του ν. δ. 463/1974 
(ΦΕΚ 172 Α ). 

β. Τα άρθρα 152 και 156 παρ. 1 και 3 του β. δ. 312/1968 
(ΦΕΚ 99 Α’), καθώς και τα άρθρα 154 και 155 του διατάγματος 
αυτού κατά το μέρος που αφορούν στην πειθαρχική δίωξη 
των Ευελπίδων. 

γ. Τα άρθρα 66 και 67 του β. δ. 846/1968 (ΦΕΚ 298 Α ). 
δ. Τα άρθρα 62, όπως τροποποιήθηκε με το άρθρο 5 του 
π. δ. 98/1987 (ΦΕΚ 60 Α ) και 63 του β. δ. 370/1967 (ΦΕΚ 
113 Α ). 

ε. Τα άρθρα 79, 80, όπως τροποποιήθηκαν με το άρθρο 
1 του π.δ. 639/1980 (ΦΕΚ 169 Α ), 81 και 82 του β.δ. 
46/1973 (ΦΕΚ 13 Α). 

στ. Τα-άρθρα 77-80 του π.δ. 812/1976 (ΦΕΚ 292 Α ). 
ζ. Το άρθρο 107 του π.δ. 515/1985 (ΦΕΚ 187 Α ). 
η. Τα άρθρα 80 και 81 του από 13-5-22/17-5-22 π δ/τος 
(ΦΕΚ 71 Α). 

θ. Τα άρθρα 60-70 του α.ν. 1101/1938 (ΦΕΚ 73 Α ). 
ι. Τα άρθρα 18-34 του ν. 2342/1953 (ΦΕΚ 74 Α ). 
ια. Κάθε γενική ή ειδική διάταξη, που είναι αντίθετη με 
τις διατάξεις του νόμου αυτού ή ρυθμίζει με διαφορετικό 
τρόπο θέματα που καθορίζονται απ αυτόν. 

Άρθρο 43 

1. Στο τέλος της παρ. 7 του άρθρου 39 του ν. 2065/1992 
(ΦΕΚ 113 Α ) προστίθεται διάταξη ως εξής: 

Ειδικότερα, σπς επιχειρήσεις του ευρύτερου δημόσιου 
τομέα, καθώς και τις θυγατρικές τους που έχουν εκκαθα¬ 
ρισμένες απαιτήσεις από την εκτέλεση συμβάσεων για τον 
εξοπλισμό των Ενόπλων Δυνάμεων της χώρας, μπορεί να 
χορηγείται βεβαίωση ασφαλιστικής ενημερότητας με από¬ 
φαση της αρμόδιας επιτροπής αναστολών του Ι.Κ.Α., εφόσον 
παρακρατείται για λογαριασμό του Ι.Κ.Α., μέρος των κάθε 
φορά απαιτήσεών τους, το οποίο δεν μπορεί να είναι 
μικρότερο του 10%, υπό την προϋπόθεση της καταβολής 
των τρεχουσών εισφορών. 

2. Για όσο διάστημα οι εν λόγω επιχειρήσεις τηρούν τους 
όρους και της ρύθμισης, αναστέλλεται η διαδικασία λήι4*ις 
αναγκαστικών μέτρων. Κατασχέσεις που τυχόν έχουν γίνει 
εις χείρας του Δημοσίου, ν.π.δ.δ. και ο.τ.α για τις παραπάνω 
συμβάσεις αίρονται αυτοδίκαια". 

3. Η ισχύς του παρόντος άρθρου αρχίζει από 1.11.1992. 

Άρθρο 44 
Υπαγωγή Ε.Υ.Π. 

Η κατά το άρθρο 1 του ν. 1645/1986 (ΦΕΚ 132 Α') Εθνική 
Υπηρεσία Πληροφοριών (Ε.Υ.Π.) υπάγεται εφεξής απευθείας 
στον Υπουργό Προεδρίας της Κιβέρνησης. Όπου στην 
κείμενη νομοθεσία αναφέρεται ο Πρωθυπουργός, ως αρ¬ 
μόδιος για τα θέματα Ε.Υ.Π., νοείται εφεξής ο Υπουργός 
Προεδρίας ΐης Κυβέρνησης. 

Άρθρο 45 

Η εφαρμογή των διατάξεων των άρθρων 6 έως και 15 
του Κεφαλαίου Β' του ν. 1805/1988 "Εκσυγχρονισμός του 
θεσμού του Ποινικού Μητρώου κ.λπ.' αναστέλλεται μέχρι 
31 Δεκεμβρίου 1993. 


Άρθρο 46 

Η εφαρμογή της διατάξεως του εδαφίου β' της παρα¬ 
γράφου 4 του άρθρου 16 του ν. 2026/1992 (ΦΕΚ 43 Α) 
επεκτείνεται και στο προσωπικό του Λιμενικού Σώματος. 

Άρθρο 47 

1. Έλληνες υπήκοοι φοιτητές ή σπουδαστές, οι οποίοι 
είχαν εγγράφεί σε ισότιμες και ομοταγείς Σχολές ή Τμήματα 
Α.Ε.Ι. ή Τ.Ε.Ι. της Δημοκρατίας Βοσνίας - Ερζεγοβίνης και 
ήταν ενεργοί φοιτητές μέχρι και το ακαδημαϊκό έτος 1991-92 
μπορούν να μετεγγραφούν σε αντίστοιχα Τμήματα Α.Ε.Ι. ή 
Τ.Ε.Ι. της Ελλάδας στα Υ, ε και ζ' εξάμηνα σπουδών, 
κατόπιν συμμετοχής τους σε εξετάσεις που θα διενεργηθούν 
από το Αριστοτέλειο Πανεπιστήμιο Θεσσαλονίκης και το 
Τ.Ε.Ι. Θεσσαλονίκης αντίστοιχα. Στην περίπτωση σπουδα¬ 
στών Τ.Ε.Ι. ως ζ εξάμηνο νοείται εξάμηνο του τυπικού 
προγράμματος σπουδών και όχι το εξάμηνο της πρακτικής 

άσκησης. . 

2. Οι μετεγγραφές των φοιτητών και σπουδαστών της 
κατηγορίας αυτής γίνονται χωρίς ποσοτικούς περιορισμούς, 
εφόσον συγκεντρώσουν τις προϋποθέσεις του άρθρου 1 
παρ. 3 εδάφ. Υ της υπ' αριθμ. Β3/2274/87 (ΦΕΚ 346 Β') 
υπουργικής απόφασης, που κυρώθηκε με το άρθρο 1 του 
ν. 1865/1989 (ΦΕΚ 210 Α'). 

3. Για τη διαδικασία διενέργειας των'εξετάσεων αυτών, 
την κλίμακα βαθμολογίας, τη σειρά επιτυχίας, την επιλογή 
των θεμάτων και κάθε συναφές θέμα ισχύουν αναλόγως τα 
οριζόμενα σπς παραγράφους 2 και 3α, β και γ του άρθρου 
1 του ν. 1966/1991 (ΦΕΚ 147 Α ). 

4. Τα δικαιολογητικά τα οποία πρέπει να υποβάλουν οι 
ανωτέρω υποψήφιοι είναι: 


α) Πιστοποιητικό σπουδών ή το τρίπτυχο σπουδών τους 
από το οποίο να προκύπτει η φοίτησή τους στα προηγούμενα 
εξάμηνα από αυτό στο οποίο ζητείται η μετεγγραφή και 
επικυρωμένο φωτοαντίγραφο του διαβατηρίου τους. 

β) Βεβαίωση του ΔΙΚΑΤΣΑ ή του Ι.Τ.Ε. για το ομοταγές 
του ιδρύματος. Εφόσον πρόκειται για φοιτητές η βεβαίωση 
αυτή απαιτείται, εάν το Α.Ε.Ι. προέλευσης δεν αναφέρεται 
στον κατάλογο των αναγνωρισμένων εκπαιδευτικών ιδρυ¬ 
μάτων του εξωτερικού, που έχει εκδοθεί απ§ το ΔΙ.Κ.Α.Τ.Σ.Α.. 

5. Η ύλη στην οποία θα εξετασθούν οΓυποψήφιοι θα 
αποφασισθεί και ανακοινωθεί από τη Σύγκλητο του Πανε¬ 
πιστημίου Θεσσαλονίκης και το Συμβούλιο του Τ.Ε.Ι. Θεσ¬ 
σαλονίκης μέσα σε 15 ημέρες από τη δημοσίευση του νόμου 
αυτού στην Εφημερίδα της Κυβερνήσεως. 

6. Με αποφάσεις του Υπουργού Εθνικής Παιδείας και 
Θρησκευμάτων θα καθορισθούν ο χρόνος διενέργειας των 
εξετάσεων, η προθεσμία υποβολής των δικαιολογητικών και 
κάθε άλλη λεπτομέρεια που είναι δυνατό να προκύψει για 
την εφαρμογή των διατάξεων αυτών. 

7. Οι ρυθμίσεις των διατάξεων των προηγούμενων πα¬ 
ραγράφων του άρθρου αυτού έχουν εφαρμογή μόνο για το 
ακαδημαϊκό έτος 1992-93. 

8. Η λέξη "πρόταση" στο α' εδάφιο της παρ. Υ της 
προστεθείσας με το άρθρο 2 του ν. 1966/1991 παρ. 3 του 
άρθρου 1 της υπ' αριθ. Β3/2274/1987 (ΦΕΚ 346 Β') υπουρ¬ 
γικής απόφασης, που κυρώθηκε με το άρθρο 1 του ν. 
1865/1989, αντικαθίσταται με τη λέξη "εισήγηση". 

Αρθρο 48 

Η ισχύς του νόμου αυτού αρχίζει από τη δημοσίευσή του στην 
Εφημερίδα της Κυβερνήσεως, εκτός αν ορίζεται διαφορετικά στις 
κατ’ ιδίαν διατάξεις αυτού. 

Παραγγέλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 28 Δεκεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΣΩΤ. ΚΟΥΒΕΛΑΣ 

ΕΞΩΤΕΡΙΚΟΝ 

ΜΙΧ. ΠΑΠΑΚΩΝΣΤΑΝΤΙΝΟΥ 

ΕΡΓΑΣΙΑΣ 

ΑΡ. ΚΑΛΑΝΤΖΑΚΟΣ 

ΔΙΚΑΙΟΣΥΝΗΣ 

ΑΝΝΑ ΨΑΡΟΥΔΑ-ΜΠΕΝΑΚΗ 


ΕΘΝΙΚΗΣ ΑΜΥΝΑΣ 

ΙΩΑΝ. ΒΑΡΒΙΤΣΙΩΤΗΣ 

ΕΘΝ. ΟΙΚΟΝΟΜΙΑΣ & ΟΙΚΟΝΟΜΙΚΟΝ 

ΣΤ. ΜΑΝΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΟΝ 

ΔΗΜ. ΣΙΟΥΦΑΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Γ. ΣΟΥΦΛΙ ΑΣ 


ΕΜΠΟΡΙΚΗΣ ΝΑΥΤΙΛΙΑΣ 

ΑΛ. ΠΑΠΑΔΟΓΓΟΝΑΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 29 Δεκεμβρίου 1992 


Η ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 



__ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.30' 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 

ο 

ΕΤΗΣΙΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δημόσιο Ταμείο 3512 | 


Κωδικός αριθ. κατάθεσης στο Δημόσιο Ταμείο 2531 
Η ετήσια συνδρομή είναι: 


α) Για το Τεύχος Α' 

Δρχ. 

13.000 

β> 

» » » 

Β 

» 

23.000 

Υ) 

» » » 

Γ 

» 

7.000 

δ) 

» » » 

Δ' 

» 

22.000 

ε) 

» » » 

Αναπτυξιακών Πράξεων 

» 

15.000 

στ) 

» » » 

Ν.Π.Δ.Δ. 

» 

7.000 

ζ) 

» » » 

ΠΑΡΑΡΤΗΜΑ 

» 

4.000 

η) 

» » » 

Δελτ. Εμπ.& Βιομ. Ιδ. 

» 

7.000 

θ) 

» » » 

Αν. Ειδικού Δικαστηρίου 

» 

2.000 

·) 

» » » 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 

ροφοί 

>ίες: τηλ. 52 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











